|  |  |  |
| --- | --- | --- |
|  | **REPUBLIKA E KOSOVËS**REPUBLIKA KOSOVA/REPUBLIC OF KOSOVO **Kuvendi i Komunës së Kaçanikut**Skupština Opštine Kačanik/Municipal Assembly of Kaçanik | **korniza e amblemës origjin copy** |

**DRAFT** **RREGULLORE PËR ORGANIZIMIN E BRENDSHËM, SISTEMATIZIMIN DHE KLASIFIKIMIN E VENDEVE TË PUNËS NË KOMUNËN E KAÇANIKUT**

Shkurt 2025

Në mbështetje të nenit 11 dhe nenit 12, paragrafi 2, pika c), të Ligjit Nr. 03/L-040 për Vetëqeverisje Lokale, Ligjit Nr. 08/L-197 Për zyrtarët publikë, Rregullores (QRK) Nr. 01/2020 për Standardet e Organizimit të Brendshëm, Sistematizimin e Vendeve të Punës dhe Bashkëpunimin në Institucionet e Administratës Shtetërore dhe Agjencitë e Pavarura, Rregullores (QRK) numër 06/2024 për Klasifikimin e Vendeve të Punës në Shërbimin Civil, të nenit 34.5 dhe të nenit 80, paragrafi 2, të Statutit të Komunës së Kaçanikut (teksti i spastruar sipas Statutit 01.Nr.60/01-12895/20 për ndryshimin dhe plotësimin e Statutit të Komunës së Kaçanikut 01.Nr.3588/2008 të datës 25/09/2008), Kuvendi i Komunës në mbledhjen e mbajtur më \_\_\_\_\_\_\_\_\_\_\_,

**Miratoi,**

**RREGULLORE PËR ORGANIZIMIN E BRENDSHËM, SISTEMATIZIMIN DHE KLASIFIKIMIN E VENDEVE TË PUNËS NË KOMUNËN E KAÇANIKUT**

**KAPITULLI I**

**DISPOZITAT E PËRGJITHSHME**

**Neni 1**

**Qëllimi**

Me këtë rregullore, përcaktohet organizimi i brendshëm i Administratës Komunale, sistematizimin e vendeve të punës dhe klasifikimin e pozitave, kompetencat, detyrat dhe përgjegjësitë e administratës në pajtim me Ligjin për Vetëqeverisjen Lokale, dispozitave të ligjeve dhe aktet nënligjore në fuqi.

**Neni 2**

**Fushëveprimi i Rregullores**

1. Organizimi i brendshëm i Administrates Komunale do të përcaktohet në një mënyrë që siguron efikasitetin më të lartë të mundshëm, racionalitet ekonomik dhe efektivitet në kryerjen e punëve dhe detyrave të përcaktuara me ligj, me vendimet e autoriteteve dhe dispozita tjera ligjore e nënligjore.
2. Komuna kryen punë dhe detyra nëpërmjet drejtorive dhe zyrave të administratës komunale të përcaktuara me anë të Statutit dhe dispozitave të kësaj rregullore si dhe rregullorja zbatohet për të gjithë Zyrtarët Publikë në Komunën e Kaçanikut.

**Neni 3**

**Përkufizimet**

Fjalët dhe shprehjet e tjera të përdorura në këtë Rregullore, kanë kuptimin e njëjtë me përkufizimet e dhëna në Ligjin për Vetëqeverisje Lokale, Ligjin numër 08/L-197 për Zyrtarët Publikë dhe Rregulloren (QRK) numër 06/2024 për Klasifikimin e Vendeve të Punës në Shërbimin Civil.

**Neni 4**

**Titujt e Vendeve të Punës**

Titujt e vendeve të punës bazën ligjore e kanë në katalogun e vendeve të punës i miratuar nga Qeveria e Republikës së Kosovës si dhe akte të tjera ligjore e nënligjore në fuqi.

**Neni 5**

**Statusi i Zyrtarëve Publikë**

Statusi i zyrtarëve publikë në Komunën e Kaçanikut rregullohet me Ligjin numër 08/L-197 për Zyrtarët Publikë dhe Rregulloren (QRK) numër 10/2020 për Deklarimin e Statusit të Zyrtarëve Publikë, si dhe ligje e akte të tjera nënligjore.

**Neni 6**

**Misioni i Komunës**

Misioni i Komunës ka të bëjë me Ofrimin e mbështetjes për të gjithë qytetarët, investimet kapitale dhe shërbimet administrative të përditshme duke siguruar koordinim dhe bashkëpunim midis Ministrive, Komunës, Drejtorive, Zyrave, Shoqërisë Civile dhe Partnerëve tjerë në funksion të ofrimit të shërbimeve efikase ndaj qytetarëve të Kaçanikut.

**KAPITULLI II**

**ORGANIZIMI I BRENDSHËM**

**Neni 7**

**Struktura organizative e Komunës së Kaçanikut**

1. Në mënyrë që kompetencat ligjore të zbatohen me standardet më të larta administrative e profesionale, administrata e Komunës së Kaçanikut, konform dispozitave të nenit 78, të Statutit të Komunës së Kaçanikut (teksti i spastruar sipas Statutit 01.Nr.60/01-12895/20 për ndryshimin dhe plotësimin e Statutit të Komunës së Kaçanikut 01.Nr.3588/2008 të datës 25/09/2008), përbëhet sipas strukturës si në vijim:
	1. Kuvendi i Komunës;
	2. Kryetari i Komunës;
	3. Drejtoritë Komunale dhe
	4. Njësitë/Zyrat.

**Neni 8**

**Mënyra e udhëheqjes organizative**

1. Me punën e Kuvendit Komunal, udhëheq Kryesuesi i Kuvendit Komunal në mbështetje të Ligjit Nr. 03/L – 40 për Vetëqeverisje Lokale dhe Statutin e Komunës 01Nr. 60/01-12895/20.
2. Kryetari i Komunës udhëheqë me Zyrat /Njësitë dhe Zyrtarët e kabinetit në kuadër të Zyrës dhe Kabinetit të tij
3. Me punën e drejtorisë udhëheq drejtori. Drejtori i drejtorisë emërohet dhe shkarkohet nga Kryetari i Komunës.
4. Me punën e zyrave udhëheqin shefat e zyrave, te cilët per punën e tyre i pergjigjen drejtpërdrejt Kryetarit të Komunës ose drejtorit të drejtorisë, varësisht siç është përcaktuar me këtë Rregullore.
5. Me punën e sektorit, udhëheq udhëheqësi/udhëheqësja e sektorit dhe për punën e tij/saj i përgjigjet drejtorit të drejtorisë.
6. Me punën e njësive, si njësi organizative brenda drejtorisë apo brenda sektorit, udhëheq udhëheqësi i njësisë dhe për punën e tij i përgjigjet udhëheqësit të sektorit ose drejtorit të drejtorisë.
7. Disa zyra ose sektorë varësisht prej natyrës dhe vëllimit të punëve funksionojnë pa udhëheqës zyre ose sektori varësisht nga planifikimi i personelit.
8. Punët e precizuara sipas kësaj rregullore të sektorit, njësisë apo ngjashëm, zyrtari publik mund ta ketë punë shtesë.

**Neni 9**

**Organizimi dhe përbërja e Zyrës së Kryetarit të Komunës**

1. Kryetari i Komunës është organi më i lartë administrativ i Komunës, i cili e udhëheqë Ekzekutivin e Komunës dhe administratën e saj dhe mbikëqyrë administrimin financiar të Komunës. Kryetari i ushtron detyrat dhe funksionet të përcaktuara me nenin 58 të Ligjit Nr.03/L-040 për Vetëqeverisje Lokale, Statutit të Komunës dhe aktet e tjera ligjore dhe nënligjore.
2. Nënkryetari i Komunës i ndihmon Kryetarit në ushtrimin e funksioneve ekzekutive të përditshme dhe vepron në emër të Kryetarit në mungesë të tij.
3. Në kuadër të Zyrës së Kryetarit do të funksionojnë zyret organizative të cilat për punën e tyre i përgjigjen drejtpërdrejt Kryetarit të Komunës:
	1. Zyra e Personelit (Njësia për Menaxhimin e Burimeve Njerëzore);
	2. Zyra e Prokurimit;
	3. Zyra për Komunitete dhe Kthim;
	4. Zyra për Auditim të Brendshëm;
	5. Zyra Ligjore dhe Përfaqësimit;
	6. Zyra e Inspektoratit;
	7. Zyra për Barazi Gjinore;
	8. Zyra për Integrime Evropiane;
	9. Zyra e Teknologjisë Informative;
	10. Zyra e Informimit;
	11. Zyra e Kuvendit.

**Neni 10**

 **Kabineti i Kryetarit**

1. Kabineti i Kryetarit të Komunës përbëhet nga:
	1. Kryetari i Komunës
	2. Nënkryetari I Komunës
	3. Shefi i kabinetit të Kryetarit të Komunës
	4. Këshilltari politik/Zyrtar për marrëdhënie me publikun
	5. Zyrtar administrativ i Kryetarit të komunës
	6. Zyrtar administrativ i Nënkryetarit të komunes
	7. Asistent administrativ i Kryesuesit të Komunës
	8. Zyrtarë/e për logjistikë (shofer)
2. Zyrtarët e emëruar në zyrën e Kryetarit, Nënkryetarit dhe Kryesuesit janë zyrtar publik të kategorisë zyrtar i kabinetit të cilët ushtrojnë detyrat e tyre të përcaktuara nga eprorët e tyre, në pajtim me kushtetutën dhe legjislacionin në fuqi të Republikës së Kosovës dhe iu përgjigjen drejtpërdrejt për veprimet e tyre gjatë ushtrimit të detyrave.

**Neni 11**

**Drejtoritë komunale**

1. Komuna e Kaçanikut me Statutin e Komunës i ka të themeluara këto Drejtori:

1.1 Drejtoria e Administratë së Përgjithshme;

1.2 Drejtoria e Shëndetësisë dhe Mirëqenies Sociale;

1.3 Drejtoria e Arsimit;

1.4 Drejtoria e Buxhetit dhe Financave;

1.5 Drejtoria e Urbanizmit, Kadastrit dhe Mbrojtjes së Mjedisit;

1.6 Drejtoria e Shërbimeve Publike dhe emergjencës;

1.7 Drejtoria e Bujqësisë dhe Zhvillimit Rural;

1.8 Drejtoria e Kulturës, Rinisë dhe Sportit;

1.9 Drejtoria e Zhvillimit Ekonomik dhe Turizmit.

2. Kuvendi i Komunës në raste të nevojshme mund të themeloj edhe drejtori tjera për ushtrimin e funksioneve dhe përgjegjësive të komunës pas propozimit të Kryetarit, në pajtim me Infrastrukturen ligjore.

3. Në kuadër të Drejtorive funksionojnë sektore, zyre apo institucione me karakter të veçant sipas ligjit varësisht nga lloji, ndërlikueshmëria e punëve si dhe numri i të punësuarëve të cilët i kryejn detyrat dhe punët.

**Neni 12**

**Drejtoria e Administratës së Përgjithshme**

1. Misioni i Drejtorisë për administrate të përgjithshme është ofrimi i shërbimeve administrative për qytetaret në mënyre efektive dhe efikase duke u mbështetur në ligjet dhe akte tjera ligjore në fuqi

2. Drejtoria e Administratës së Përgjithshme, në mbështetje të dispozitave ligjore, nënligjore, statutare dhe të rregulloreve komunale ushtron përgjegjësitë, autorizimet dhe detyrat si në vijim:

* 1. Zbatimin e dispozitave ligjore në organet e administratës komunale
	2. Planifikimin e buxhetit të drejtorisë dhe kujdesin për menaxhimin optimal të tij;
	3. Shërbimet në fushën e logjistikës dhe funksionimin e saj ku përfshihet menaxhimi i autoparkut, kujdesi për menaxhimin e automjeteve zyrtare, furnizimi me derivate etj;
	4. Sigurimi i lektorimit dhe përkthimit të materialeve të organeve të komunës në gjuhët zyrtare
	5. Regjistrimi dhe mbajtja e evidencës së materialit zyrtar që pranohet dhe dorëzohet nga depoja apo zyra e pranimit të mallrave;
	6. Ofrimi i komunikimit korrekt dhe këshillat ndaj qytetarëve duke përfshirë ndihmë juridiko-administrative në plotësimin e kërkesave, regjistrimi i të gjitha kërkesave të palëve, raportimi për lëndët e kryera gjatë secili muaj, arkivimi i lëndëve arkivore dhe kujdesi për ruajtjen e saj;
	7. Kujdesi për shërbimet postare, shërbimet e sigurimit dhe mirëmbajtjes së objekteve;
	8. Lëshimin e certifikatave të gjendjes civile sipas dispozitave të Ligjit për Gjendjen Civile;
	9. Lëshimin e vërtetimeve të ndryshme sipas autorizimeve ligjore e nënligjore;
	10. Shërbime që kanë të bëjnë me organizimin e qytetarëve nëpër lagje urbane, fshatra, zyre të vendit etj;
	11. Koordinimin me këshilla lokale si dhe bashkërendimin e aktiviteteve të tyre.
	12. Nxjerr vendime, propozon rregullore dhe kryen detyra tjera sipas kërkesës së Kryetarit të Komunës.

3. Në kuadër të drejtorisë së administratës të përgjithshme, funskionojnë këta sektorë:

1. Sektori i Gjendjes Civile;

2. Qendra për Shërbim të Qytetarëve;

3. Sektori i Punëve të Përbashkëta dhe

4. Sektori i Arkivit.

**Neni 12**

**Sektori i Gjendjes Civile**

Ky sektor është përgjegjës për detyrat si në vijim:

1. Mbajtja dhe ruajtja e librave amë të të lindurve, martuarve dhe vdekurve;
2. Regjitstrimi i të porsalindurve në LAL;
3. Regjistrimi i të vdekurve në LAV;
4. Kurorëzimi i martesave brenda dhe jashtë komunës dhe regjistrimi në LAM;
5. Ndryshimi dhe përmisimi i emrit personal sipas kërkesës së palës;
6. Lëshon certifikatat (për faktet që mbajnë evidencë sipas detyrës zyrtare): çertifikatat e lindjeve, statusit martesor, martese, vendbanimit, vdekjes, bashkësisë familjare, shtetësisë, vërtetim të arkivit, dëshmi vdekje dhe deklaratën për mbajtjen e familjes;
7. Zhvillon procedurën për fitimin dhe humbjen e shtetësisë;
8. Të gjitha punët e tjera të bazuara në kompetencat e deleguara nga pushteti qendor.

**Neni 13**

**Qendra për Shërbim të Qytetarëve**

Ky sektor është në funksion të qytetarëve, zyrtarëve publik si dhe grupeve tjera të interesit dhe ka këto përgjegjësi:

1. Pranon dhe regjistron kërkesat, parashtresat dhe ankesat e kompletuara nga qytetarët, zyrtarët publik dhe subjektet tjera;
2. Përcjellë kërkesat e kompletuara në drejtoritë, zyrat, sektorët apo njësitë përgjegjëse për shqyrtimin dhe vendosje;
3. Komunikon në mënyrë korrekte dhe transparente;
4. Njofton qytetarët me informacionet e nevojshme lidhur me kushtet, procedurat administrative, ligjore, afatet kohore të paraqitjes dhe trajmit të kërkesave dhe parashtresave të qytetarëve;
5. Njoftimet si në formën të shkruar ashtu edhe përmes formës elektronike (internetit);
6. Ofron shërbime të gjendjes civile, tatimit në pronë, regjistrimin e bizneseve, shërbimet kadastrale, përmes pranimit të kërkesave;
7. Përgatitë dhe vënë në dispozicion broshura dhe fletëpalosje informative për qytetarët si dhe i publikon në ueb-faqen zyrtare;
8. Këshillon dhe jep ndihma juridike për mënyrën e plotësimit të kërkesave dhe parashtesave;
9. Mban dosje, statistika të parashtestresave dhe kërkesave të paraqitura nga qytetarët;
10. Shtyp librin e protokollit për kërkesat/parashtresat nga sistemi;
11. Vëzhgon reagimin e qytetarëve dhe zyrtarëve të komunës ndaj shërbimeve që ofron qendra;
12. Shërbimet të tjera sipas detyrave të ngarkuara nga udhëheqësi i drejtpërdrejtë;
13. Lexon dhe përcjell lëndët e paraqitura përmes platformës elektronike;
14. Përcjell në mënyrë elektronike lëndët tek drejtoritë përkatëse dhe merr përgjigjen;
15. Mundëson qasjen unike për qytetarët dhe bizneset përmes internetit dhe informimin e tyre lidhur me procedimin e lëndëve përmes internetit;
16. Protokollon në shkrimore me numër unik të protokollit përmes sistemit të softuerit.

**Neni 14**

**Sektori i Punëve të Përbashkëta**

Ky sektor është përgjegjës për shërbimet që kanë të bëjnë me fushën e logjitstikës dhe funksionimin e saj. Këto përgjegjësi janë:

1. Menaxhimi i parkut të automjeteve;
2. Organizimin e transportit të zyrtarëve publik në përputhje me agjendat zyrtare;
3. Kujdesi për mirëmbajtjen, servisimin dhe regjistrimin e automjeteve zyrtare;
4. Furnizimi me derivate dhe përcjellja e shpenzimeve ditore, mujore dhe vjetore;
5. Regjistrimi dhe mbajtja e evidencës së materialit zyrtar që pranohet dhe dorëzohet nga depoja e komunës;
6. Kujdeset për furnizimin me material të nevojshëm për organet e administratës duke mbajtur evidencën e nevojshëm në librin e evidencës së shpenzimeve;
7. Kujdeset për shërbimet postare, dorëzimin dhe ekspeditivin e shkresave zyrtare;
8. Kujdeset për ruajtjen e objektit dhe autoparkut;
9. Kujdeset për mirëmbajtjen dhe pastrimin e objektit, riparimin e pjesëve të prishura, ndërrimin e tyre si dhe mirëmbajtjen e aparateve për nxehje, ujësjellësit, kanalizimit dhe instalimeve të rrymës;
10. Kryen shërbimet e fotokopjimit të materialit sipas nevojave të organeve komunale dhe
11. Kujdesi për centralin  telefonik, shpërndarja e thirrjeve përmes centralit telefonik, mirëmbajtjen e aparaturës telefonike dhe riparimin e tyre.

**Neni 15**

**Sektori i Arkivit**

Sektori i Arkivit është përgjegjështë përgjegjës për hulumtimin, grumbullimin, punimin, pranimin, rregullimin, klasifikimin, sistemimin, valorizimin, ruajtjen dhe mbrojtjen e çdo dokumentacioni të shkruar, fotografuar dhe filmuar me vlerë të përhershme historiko – kombëtare dhe shoqërore. Përveç kësaj, Sektori i Arkivit është përgjegjës edhe për:

1. Planifikimin e punës dhe raportimin mbi gjendjen arkivit,
2. Udhëzimin e zyrtarëve publik mbi masat për menjanimin e lëndës arkivore dhe materialit regjisraturik në rast rreziku nga katastrofa natyrore;
3. Përgjigjet për sigurimin e lëndës arkivore dhe ndërmerr masa përkatëse për mbrojtjen e saj;
4. Organizon vizita dhe kontrollon regjistratorët, u jep ndihmë organeve tjera arkivore;
5. Kontrollon dhe mbikëqyr klasifikimin e lëndës arkivore dhe mënjanimin e materialit të pavlerë;
6. Mbikëqyr zbatimin e Ligjit mbi Arkivin;
7. Kryen edhe punë tjera nga lëmia e arkivit sipas kompetencave ligjore.

**Neni 16**

**Drejtoria e Shëndetësisë dhe Mirëqenies Sociale**

1. Misioni i Drejtorisë për shëndetësi dhe mirëqenie sociale është sigurimi i kujdesit parësor shëndetësor publik dhe vlerësimi i gjendjes shëndetësore dhe sociale të qytetarëve në territorin e saj.
2. Drejtoria e shëndetësisë dhe mirëqenies sociale do të jetë përgjegjëse për kryerjen e detyrave si në vijim:
	1. Është e obliguar të zbatojë me prioritet masat prioritare të promovimit dhe parandalimit në kujdesin shëndetësor dhe shëndetit publik.
	2. Të vendos objektivat dhe përcaktoj prioritet lokale për kujdesin primar shëndetësor dhe shërbimet sociale.
	3. Të planifikoj dhe menaxhoj buxhetin e bazuar në nevojat lokale, duke u mbështetur në udhëzimet e Ministrisë.
	4. Ofrimin e shërbimeve familjare dhe shërbimeve tjera të mirëqenies sociale, siç është përkujdesi për të cenueshmit, strehimin familjar, përkujdesin fëmijëror, përkujdesin për të moshuarit dhe çështje tjera duke u mbështetur në standardet e përcaktuar me Ligjet dhe aktet përkatëse nënligjore në fuqi.
3. Në kuadër të Drejtorisë së Shëndetësisë dhe Mirëqenies Sociale funskionojnë këta sektorë:
	1. Sektori për punë administrative dhe ndihmë sociale
	2. Qendra Kryesore e Mjekësisë Familjare
	3. Qendra për Punë Sociale

**Neni 17**

**Sektori për punë administrative dhe ndihmë sociale**

1. Sektori për punë administrative dhe ndihmë sociale në kuadër të DSHMS-së, është përgjegjës për mbikëqyrjen dhe zbatimin e rregulloreve dhe strategjive komunale për shëndetin primar, ofrimin e udhëzimeve dhe këshillave për të siguruar shërbime cilësore si dhe përkrahjen e fushatave të ndryshme të vetëdijesimit për mbrojtjen e shëndetit publik.
2. Është përgjegjës për pranimin e kërkesave, analizimin dhe dhënien e rekomandimeve për rastet që kërkojnë ndihmë sociale etj.

**Neni 18**

**Qendra Kryesore e Mjekësisë Familjare**

* 1. Veprimtaria e QKMF - së përfshinë ofrimin e kujdesit parësor shëndetësor për banorët e komunës, si një veprimtari me interes të veçant shoqëror, përmes zbatimit të konceptit të mjekësisë familjare në kuadër të sistemit unik shëndetësor të Kosovës. Koncepti i mjekësisë familjare konsiston në atë që banorëve të komunës t’iu ofrojë kujdes shëndetësor gjithëpërfshirës dhe efikas, të bazuar në të dhëna shkencore, përmes caktimit të mjekut familjar, i cili për pacientët do të jetë “portë hyrëse ” në sistemin shëndetësor dhe, njëherësh pikë referuese për specialistët konsultantë në kujdesin parësor dhe në nivele tjera të kujdesit shëndetësor (dytësor dhe tretësor).
	2. Në kuadër të sistemit të QKMF veprojnë QMF dhe AMF të cilat kryejnë shërbime të kujdesit parësor shëndetësor që kanë të bëjnë me ruajtjen dhe përparimin e shëndetit publik, parandalimin, mjekimin, shërimin dhe rehabilitimin e pacientëve nga sëmundjet, çrregullimet dhe lëndimet, Edukimin shëndetësor, imunizimin dhe vaksinimin, përcaktimi i diagnozës fillestare dhe kujdesi elementar shëndetësor përfshirë edhe ndërhyrjet e vogla kirurgjike, promovimi i shëndetit oral dhe kujdesi themelor stomatologjik, zbulimi i hershëm i sëmundjeve ngjitëse, kryerja e shërbimeve specialistike dhe diagnostike, analizave laboratorike dhe rëntgenologjike në kujdesin parësor shëndetësor;
	3. Qendra Kryesore e Mjekësisë Familjare udhëhiqet nga Drejtori i QKMF-së, detyrat dhe përgjegjësitë e shërbimeve/sektoreve në kuadër të QKMF-së janë të përcaktuara në Ligjet dhe aktet nënligjore përkatëse në fuqi dhe statutin e QKMF-së.

**Neni 19**

**Qendra për Punë Sociale**

1. Veprimtaria e Qendrës për punë sociale përfshinë ofrimin e përkujdesjes dhe mirëqenie sociale për banorët e komunës, si një veprimtari me interes të veçantë shoqëror përmes ofrimit dhe zbatimit të konceptit të punës sociale në kuadër të sistemit unik të përkujdesjes dhe mirëqenies sociale në Republikën e Kosovës. Koncepti i përkujdesjes sociale konsiston në atë që banorëve të komunës t’iu ofroj dhe zbatoj përkujdesje dhe mirëqenie sociale, këshillime gjithëpërfshirëse dhe efikase, bazuar në disiplinat shoqërore përmes caktimit të psikologut, sociologut, juristit dhe pedagogut të cilët për rastet në nevojë sociale do të jenë të domosdoshëm në sisitemin e përkujdesjes sociale.

2. QPS- ja për të realizuar funksionin e përkujdesjes dhe mirëqenies sociale udhëhiqet nga dy sektorët të cilët për punën e tyre i përgjigjen Drejtorit të shëndetësisë dhe mirëqenies sociale dhe është e organizuar si në vijim:

2.1 Sektori për Asistencë Sociale dhe

2.2 Sektori për Shërbime Sociale

3 Detyrat dhe përgjegjësitë e shërbimeve/sektoreve në kuadër të QPS-së janë të përcaktuara në Ligjet dhe aktet nënligjore përkatëse në fuqi dhe statutin e QPS-së

**Neni 20**

**Drejtoria e Arsimit**

Drejtoria e arsimit ka për mision krijimin e kushteve sa më të mira duke respektuar standardet e për caktuara me ligjet në fuqi që kanë të bëjnë me ofrimin e arsimit publik parashkollor, fillor dhe të mesëm duke përfshirë regjistrimin dhe licencimin e institucioneve edukative, menaxhimin dhe koordinimin e arsimit, planifikimin e mësimdhënësve dhe personelit tjetër të shkollave në pajtueshmëri me ligjet në fuqi.Drejtoria e Arsimit do të jetë përgjegjëse për kryerjen e detyrave si në vijim:

1. Menaxhimi dhe koordinimi i arsimit parashkollor, fillor të mesëm të ultë dhe të mesëm të lartë në  komunë;
2. Planifikimi i mësimdhënësve dhe personelit tjetër të shkollave në pajtueshmëri me ligjet në fuqi;
3. Planifikimi dhe koordinimi i zhvillimit të arsimit parashkollor, fillor dhe të mesëm në komunë në konsultim me ministrinë përkatëse dhe komunat tjera;
4. Mbikëqyrja e të gjitha institucioneve arsimore (parashkollore, fillore, të mesme të ultë dhe të lartë) në nivel komune;
5. Regjistrimi dhe pranimi i nxënësve në pajtim me respektimin e parimeve të mos diskriminimit;
6. Regjistrimi i të dhënave për nxënës, sipas formularit të miratuar nga MASHT në harmoni me ligjin;
7. Nxitë barazinë në mundësitë për të ndjekur arsimin parashkollor, arsimin e obliguar, dhe të mesëm në komunë;
8. Respektimi dhe afirmimi i të drejtave të komuniteteve dhe anëtarëve të tyre;
9. Indentifikimi i nevojave për aftësim profesional të drejtorëve dhe mësimdhënësve dhe realizimi i tyre në bashkëpunim me zyrën rajonale të inspektimit në pajtim me ligjet aplikative;
10. Përgatitja, miratimi dhe implementimi i rregullores së punës për shkollat, duke përfshirë Kodin e Mirësjelljes për stafin udhëheqës, mësimdhënësit, personelin tjetër dhe nxënësit si dhe masat disiplinore;
11. Merr vendim për ankesat ndaj organeve drejtuese të institucioneve arsimore të parapara me ligj;
12. Organizimin  e transportit të sigurt dhe të efektshëm  për nxënësit që ndjekin shkollimin e obligueshëm;
13. Propozon rregulloret për sjelljen dhe disiplinën e nxënësve në çdo institucion arsimor, pasi të ketë marrë më parë propozimet e këshillit të shkollës dhe komentet e drejtorëve për këto rregullore;
14. Propozon rregulloren për organizimin e ekskursioneve të nxënësve, organizimin e mbrëmjeve të maturës dhe rregullore tjera nga fusha e arsimit në nivel komunal;
15. Në marrëveshje me MASHT-in, miraton rregulloret për themelimin shkrirjen, ndarjen dhe mbylljen e institucioneve arsimore me fonde publike të niveleve 0,1,2 dhe 3 në Komunë;
16. Nxitë bashkëpunimin midis mësimdhënësve, prindërve, nxënësve dhe institucioneve arsimore si dhe midis institucioneve arsimore dhe familjes;
17. Bashkëpunon me drejtoritë tjera të arsimit të komunave tjera në projekte të përbashkëta arsimore, në përdorimin e përbashkët të burimeve fizike dhe njerëzore si dhe caktimin e fondeve për projekte dhe qëllime të tilla;
18. Kujdeset për mirëmbajtjen dhe renovimin e ndërtesave dhe pajisjeve të institucioneve arsimore me fonde publike si dhe Organizon sigurimin e dispozitave për mirëmbajtje të shërbimeve mbështetëse për mirëqenien fizike të nxënësve, duke përfshirë ujin e freskët, ambiente banjash dhe shërbime shëndetësore;
19. Merr masa për të siguruar që ambienti rrethues urban apo rural në të cilin  është e vendosur shkolla, është në përputhje me të drejtën e nxënësve për të pajisur një mjedis të sigurt në oborrin e shkollës;
20. Arritja e objektivave të shëndetit publik, në bashkëpunim me MASHT-in nëpërmjet aktiviteteve shkollore dhe jashtëshkollore, duke përfshirë programe për sigurinë në rrugë, të nxisë shtimin e shëndetit për të shmangur përhapjen e sëmundjeve ngjitëse si dhe aksione kundër duhanit dhe formave të abuzimit me drogë;
21. Shqyrton vazhdimisht masat e marra për realizimin e arsimit special, në realizimin e kësaj detyre në atë masë që  është e nevojshme ose e dëshirueshme, drejtoria konsultohet me MASHT-in dhe drejtoritë tjera komunale  për koordinimin e arsimit të fëmijëve që kanë nevojë për arsim special;
22. Organizon vlerësimin për nxënësit me nevojave speciale, siç përcaktohet me ligj;
23. Propozimi për themelimin e shërbimit këshillimor dhe shëndetësor për nevojat speciale;
24. Ushtron edhe kompetenca tjera të cilat i bartën  në bazë të ligjit ose nga pushteti qendror.

Në kuadër të Drejtorisë së Arsimit, funksionojnë këta sektorë:

1. Sektori i Arsimit;
2. Sektori i Administratës dhe Financave.

**Neni 21**

**Sektori i Arsimit**

1. Mbikëqyrja e procesit arsimor në pajtim me udhëzimet e caktuara nga MASHT;
2. Në bashkëpunim me MASHT-në planifikon zhvillimin e arsimit parashkollor, fillor dhe të mesëm në nivel komune;
3. Identifikon nevojat e mësimdhënësve dhe të drejtorëve të shkollave për zhvillimin dhe avancimin profesional të tyre;
4. Kujdeset për trajnimin, zhvillimin dhe aftësimin e mësimdhënësve dhe stafit tjetër profesional në pajtim me udhëzimet, parimet dhe standartet e shpallura nga MASHT-i;
5. Propozimi për arsim special për nxënës dhe dhënia e vlerësimit profesional;
6. Organizimin dhe nxitjen e barazisë në mundësinë për të ndjekur arsimin parashkollor, fillor dhe të mesëm në nivel të komunës;
7. Respektimin dhe nxitjen e të drejtave të komuniteteve dhe anëtarëve të tyre në fushën e arsimit në përgjithësi;
8. Nxitjen dhe harmonizimin e bashkëpunimit midis mësimdhënësve, prindërve, nxënësve dhe institucioneve arsimore;
9. Mbledhjen, përpunimin dhe sistemimin e të dhënave për nxënësit në nivel komune të cilat regjistrohen  sipas një formati të miratuar nga MASHT-i;
10. Siguron përfshirjen e të gjithë fëmijëve në institucionet e arsimit si dhe harton plane për përfshirjen e të gjithë semimaturantëve në arsimin e mesëm të lartë;
11. Përgatitë propozim-rregulloret për funksionimin e shkollave në pajtim me Ligjin e Arsimit parauniversitar;
12. Mbledhja e të dhënave për shkollat e tri niveleve;
13. Bashkëpunon me ZRI me qëllim të kontrollit dhe vlerësimit të punës në institucione arsimore të komunës;
14. Përcjellë dhe vlerëson punën edukativo-arsimore të mësimdhënësve dhe jep sugjerime me qëllim të përmisimit të procesit edukativo-arsimor dhe reformave në arsim.

**Neni 22**

**Sektori i Administratës dhe Financave**

1. Planifikimi dhe administrimi i buxhetit vjetor për të gjitha institucionet arsimore në nivel komune në mënyrë të efektshme;
2. Kujdeset për menaxhimin e pagave të të gjithë personelit tjetër  të punësuar në institucionet arsimore;
3. Pagesa e stafit udhëheqës, stafit profesional dhe personelit tjetër të punësuar në institucionet arsimore të komunës;
4. Përgatit shpërndarjen e buxhetit nëpër shkolla në bazë të numrit të nxënësve, prioriteteve dhe kritereve tjera;
5. Kontrollon shpenzimet e shkollave duke përgatitë raporte të rregullta për buxhetin;
6. Kujdeset që përzgjedhja dhe punësimi  i personelit në institucionet arsimore të bëhet mbi bazën e kritereve profesionale të mbështetura në ligj;
7. Pjesëmarrja në përzgjedhjen e drejtorëve të institucioneve arsimore në bashkëpunim me MASHT-in;
8. Përgatitja e pushimeve lokale të shkollës, në përputhje me ligjin përkatës dhe miratimin e rregullave të shkollës;
9. Propozon rregulloret për sjelljen dhe disiplinën e nxënësve në çdo institucion arsimor, pasi të ketë marrë më parë propozimet e këshillit të shkollës dhe komentet e drejtorëve për këto rregullore;
10. Planifikon adaptimet, renovimet dhe ndërtimet e reja objekteve shkollore, duke u bazuar në kërkesat e komunitetit, analizave dhe të dhënave nga terreni;
11. Kujdeset për mirëmbajtjen teknike të të gjitha objekteve shkollore në komunë, infrastrukturën dhe pajisjet e institucioneve arsimore;
12. Harton projekte sipas nevojës për ndërtimin dhe riparimin e objekteve shkollore dhe hapësirave të jashtme shkollore;
13. Përkujdeset për hartimin vjetor të raportit ku përfshihen gjendjen statistikore e inventarit të shkollave dhe gjendja fizike e objekteve shkollore;
14. Mbikëqyrja e kryerjes së punëve teknike nëpër shkolla;
15. Marrjen e masave për të sigurar përdorimin pa pagesë të ndërtesave dhe ambienteve shkollore në nivel komune nga personeli arsimor dhe stafi mbështetës i institucioneve arsimore për qëllime të aftësimit profesional të tyre;
16. Sigurimin dhe respektimin e dispozitave për mirëmbajtjen e shërbimeve mbështetëse për mirëqenien fizike të nxënësve, duke përfshirë furnizimin me ujë, tualete, nxehje dhe shërbime tjera.

**Neni 23**

**Drejtoria e Buxhetit dhe Financave**

Drejtoria e Buxhetit dhe Financave do të jetë përgjegjës për performancën e detyrave si në vijim:

1. Hartimin e rregulloreve komunale për çështje financiare;
2. Ndihmon Kryetarin e Komunës në përgatitjen e projekt-buxhetit;
3. Mbajtjen e llogarive dhe raporte financiare vjetore;
4. Menaxhimin e thesarit nën mbikëqyrjen e Kryetarit të Komunës;
5. Mbikëqyrjen dhe monitorimin e sistemeve dhe procedurave për ekzekutimin e buxhetit;
6. Realizimin e procedurave dhe raporteve të kontabilitetit;
7. Dhënien e këshillave profesionale nga fusha e buxhetit organe komunale;
8. Bashkëpunimin dhe koordinimin e aktiviteteve me MF-in dhe institucionet tjera rreth grandeve, transfereve, planifikimit vjetor dhe afatmesëm.

Në kuadër të kësaj drejtorie do të funksionojnë këta sektorë:

1.      Sektori i Buxhetit;

2.      Sektori i Financave dhe

3.      Sektori i Tatimit në Pronë.

**Neni 24**

**Sektori i Buxhetit**

1. Përgatitja dhe zhvillimi i buxhetit, kornizës afatmesme të shpenzimeve dhe raportet periodike;
2. Organizon planin dinamik të realizimit të projekteve dhe bartjen e mjeteve për zërat buxhetor;
3. Organizon planifikimin e pasqyrës së rrjedhjes së parasë së gatshme;
4. I ofron këshilla profesionale organeve komunale për menaxhimin e buxhetit;
5. Përgatitja e raportit përfundimtar (pasqyrat financiare);
6. Kontrollimin e shfrytëzimit të mjeteve buxhetore sipas destinimit të të gjithë shfrytëzuesve të mjeteve buxhetore;
7. Përpilon llogaritë vjetore të buxhetit. Përgatitë propozime për rebalanc dhe merr pjesë në përpilimin e projekt-propozimeve për planet buxhetore vjetore si dhe në hartimin e planit buxhetor.

**Neni 25**

**Sektori i Financave**

1. Kujdeset për shfrytëzimin racional të të gjitha mjeteve të shpenzuara tek të gjithë shfrytëzuesit buxhetor si dhe të organizatave e ndërmarrjeve publike me interes të veçantë për Komunën e Kaçanikut;
2. Kujdeset që punët rreth burimit dhe shfrytëzimit të mjeteve, të kryhen drejt dhe sipas dispozitave ligjore dhe procedurave financiare;
3. Përpilon raporte dhe analiza financiare;
4. Kujdeset për aplikimin e  drejtë të rregullave të cilat e rregullojnë afarizmin material-financiar;
5. Përcjell rrjedhën e pagesave furnitorëve sipas përparësisë kohore;
6. Kryen procedimin e pagesave në nivel komune në free-balance;
7. Verifikon urdhër-obligimin e pagesave-UOP-në dhe kontrollon a është regjistruar zotimi në sistem;
8. Verifikon nënshkrimet e deponuara nga zyrtarët përkatës të autorizuar;
9. Kontrollon kodin  ekonomik të shpenzimit dhe verifikon a përputhet me kopjen fizike;
10. Verifikon pranimin e mallrave ose shërbimeve përmes raportit të pranimit;
11. Kontrollon sasinë në faturë me sasinë në urdhrin e blerjes –UB.

**Neni 26**

**Sektori i Tatimit në Pronë**

1. Përgatitë formularët e regjistrimit të tatimit në pronë;
2. Përgatitë dhe kryen futjen e të dhënave në sistem elektronik sipas formuluarve për faturim;
3. Kujdeset për regjistrimin e pronave të reja në kompjuter, obligimeve, kamatave dhe pagesave;
4. Pranon ankesat për tatim në pronë dhe i dorëzon Bordit të Ankesave;
5. Kujdeset për përmirësimin e të dhënave në bazë të vendimit të Bordit të Ankesave;
6. Lëshon vërtetime dhe çertifikata sipas kërkesave të qytetarëve për tatimin në pronë;
7. Përgatitë raporte për Drejtorinë dhe Departamentin e Tatimit në Pronë në nivelin qendror;
8. Është përgjegjës për kryerjene punëve me sukses në bazë të dispozitave ligjore.

**Neni 27**

**Drejtoria e Urbanizmit, Kadastrit dhe Mbrojtjes së Mjedisit**

1. Misioni i Drejtorisë së urbanizmit, kadastrit dhe mbrojtjes së mjedisit është të Siguroj hartimin dhe zhvillimin e planit zhvillimor të komunës, planit të zhvillimit hapësinor, urbanistik dhe rural të komunës, përdorimit të tokës së komunës dhe hapësirave publike si dhe rregulloreve lidhur me urbanizmin, regjistrimin e pronës së paluajtshme, tokave, objekteve në regjistrin kadastral, drejtave të pronësisë si dhe regjistrimin dhe çregjistrimin e hipotekave, grumbullimin, regjistrimin, vlerësimin e të dhëna për natyrën dhe mjedisin, si dhe bashkëpunimi me organet kompetente qeveritare, qeveritë rajonale dhe lokale, institucionet dhe organizatat që kanë të bëjnë me promovimin dhe mbrojtjen e mjedisit dhe natyrës.

2. Drejtoria e urbanizmit, kadastrit dhe mbrojtjes së mjedisit do të jetë përgjegjëse për kryerjen e detyrave**:**

* 1. Hartimin e planit zhvillimor të komunës,
	2. Hartimin e planit të zhvillimit hapësinor, urbanistik dhe rural të komunës,
	3. Harton kriteret për dhënien e lejeve të ndërtimit,
	4. Harton kriteret për dhënien me qira të objekteve komunale dhe tokës

ndërtimore të komunës,

* 1. Mban evidencën për emërtimet e vendbanimeve, rrugëve, shesheve si dhe

numrat e objekteve dhe shtëpive brenda territorit të komunës,

* 1. Bënë vlerësimin e pronës sipas kritereve dhe standardeve të caktuara me legjislacionin në fuqi.
	2. Mban regjistrin e pronës së paluajtshme dhe regjistrin e tokës komunale,
	3. Bënë azhurnimin e pronës në bazë të dokumenteve të verifikuara.
	4. Mbron pronën komunale nga uzurpimet e ndryshme,
	5. Harton rregullore lokale për kontrollimin e mbeturinave dhe hedhurinave brenda territorit të komunës,
	6. Kujdeset për ruajtjen dhe mirëmbajtjen e mjedisit,
	7. Punë tjera të caktuara nga Kryetari i Komunës dhe të përcaktuara me ligj.

3**. Në kuadër të kësaj drejtorie do të funksionojnë këta sektorë**:

* 1. Sektori i Urbanizmit dhe Planifikimit;
	2. Sektori i Kadastrit dhe gjeodezisë
	3. Sektori i Mbrojtjes së Mjedisit

**Neni 28**

**Sektori i Urbanizmit dhe Planifikimit**

1. Ky sektor është përgjegjës për lëshimin e kushteve dhe lejeve të ndërtimit në Komunën e Kaçanikut, në përputhje me dokumente të vlefshme të Planifikimit Hapësinor dhe për Ndërtim. Përveç kësaj, detyra dhe obligime tjera janë si në vijim:

1.1Përgatit dhe ofron informacione bazë dhe dokumente për përgatitjen, miratimin e dokumentacionit teknik për kusnte ndërtimore dhe leje të ndërtimit;

* 1. Propozon dhe zbaton aktet ligjore nga lëmi i planifikimit hapësinor; Planit zhvillimor të Komunës, Planeve rregulluese,dokumenteve tjera të planifikimit si dhe rregullativën nga lëmi i ndërtimeve investive dhe mbrojtja e mjedisit;
	2. Përcakton kushtet e ndërtimit, në harmoni me Ligjin e ndërtimit,
	3. Propozon dhe miraton kriteret për vendosjen e objekteve të përkohshme, pajisjeve dhe elementeve mikro – urbane në territorin e qytetit dhe të komunës;
	4. Merret me hartimin e projekt rregulloreve, ekspertizave analitike, veprimtarive të tjera në fushat e caktuara të planifikimit hapësinor dhe urban, mbrojtja e mjedisit dhe lëmi i ndërtimeve;
	5. Propozon dhe zbaton programin për hapësirën e komunës;
	6. Lëshon leje të ndërtimit për të gjitha llojet e objekteve që përcakton ligji në kompetencë të Komunës;
	7. Jep pëlqime për ndërtimin e objekteve të rëndësisë lokale dhe zhvillimeve të tjera.
	8. Lëshon vendime në lidhje me kërkesat për ndryshimin e destinimit të tokës.
	9. Organizon dhe trajnon grupet profesionale dhe kapacitetet njerëzore për procedurën e legalizimit.
	10. Organizon dhe cakton grupin profesional për pranimin dhe shqyrtimin e kërkesave (dokumentacioneve) për legalizim;
	11. Organizon dhe cakton grupin profesional për vlerësimin e objekteve te ndërtuara pa leje;
	12. Konstaton dhe përcjell informatat për objektet e ndërtuara në mospërputhje me ligjet ndërtimore, standardet, dokumentacionet urbanistike në fuqi, dhe veçmas me rregulloren dhe Manualin për legalizim;
	13. Kontrollon dokumentacionin teknik në harmoni me ligjet ndërtimore, standardet, dokumentacionet urbanistike në fuqi, si dhe me rregulloren dhe Manualin për legalizim;
	14. Shqyrton programe për ndërtimin e infrastrukturës dhe objekteve kapitale në tërësitë hapësinore ilegale;
	15. Bashkëpunon me subjektet përkatëse komunale në fushën e rregullimit të tokës ndërtimore dhe me të gjitha subjektet tjera përkatëse;
	16. Koordinon dhe kryen punët procedurale nga lëmi i ndërtimeve ilegale;
	17. Lëshon vendime dhe vërtetime për gjendjen e objekteve ekzistuese;
	18. Konstaton dhe përcjell informatat për objektet e ndërtuara në mospërputhje me ligjet ndërtimore, standardet dhe dokumentacionet urbanistike në fuqi;
	19. Jep leje për përdorimin e objekteve të përfunduara;
	20. Bashkëpunon me subjektet përkatëse komunale në fushën e rregullimit të tokës ndërtimore;
	21. Propozon krijimin e zonave të tokës së ndërtimit dhe përpunon lokacionet për dhënien e tokës në shfrytëzim;
	22. Kryen edhe punë të tjera, në përputhje me ligjet e aplikueshme në kuadër të fushë veprimtarisë së Drejtorisë.

**Neni 29**

**Sektori i Kadastrit dhe Gjeodezisë**

1. Siguron regjistrimin e pronës së paluajtshme, tokave, objekteve në regjistrin kadastral, drejtave të pronësisë si dhe regjistrimin dhe çregjistrimin e hipotekave;
2. Shqyrton të gjitha kërkesat për bartje të pronës në bazë të kontratës për shitblerje dhe pas vendosjes siguron regjistrimin e tyre në regjistrin kadastral;
3. Siguron korrigjimin e regjistrit të drejtës së pronësisë sipas procedurave dhe zbaton të gjitha dispozitat pozitive në fuqi lidhur me regjistrimin e pronës;
4. Bashkëpunon me sektorin e gjeodezisë, pronës dhe sektorin ligjor lidhur me çështjet ligjore që paraqiten në sektorin e kadastrit;
5. Vendos për lëshimin e kopjeve të planit, dëshminë poseduese të pronës dhe dokumenteve tjera që lëshohen nga sektori i kadastrit;
6. Azhurnimi i pronës në bazë të dokumenteve të verifikuara dhe shënime të tjera nga dokumentacioni arkivor, Azhurnimi i regjistrit të ndërrimeve të mjeteve nga tereni;
7. Regjistrimin e të gjitha kontratave nga Gjykata si (shitblerjet, faljet, kontrata mbi ndërrimin e paluajtshmërive, kontrata mbi mbajtjen e përjetshme, servitutet, regjistrimin e qirambajtjes për kohë të caktuar sipas ligjit si dhe qirambajtjeve;
8. Koordinon punët dhe zbaton udhëzimet e Agjensionit Kadastral të Kosovës

**Neni 30**

**Sektori i Mbrojtjes së Mjedisit**

1. Ky sektor monitoron zhvillimin dhe zbatimin e dokumentacionit në fushën e mbrojtjes së mjedisit (trajtimin e menaxhimin e mbeturinave, ruajtjen e cilësisë së ajrit, mbrojtje nga zhurma, mbrojtjen e natyrës, etj).
2. Aktivitetet profesionale për mbrojtjen e mjedisit në veçanti përfshijnë grumbullimin, regjistrimin, vlerësimin e të dhëna për natyrën dhe mjedisin, si dhe bashkëpunimi me organet kompetente qeveritare, qeveritë rajonale dhe lokale, institucionet dhe organizatat që kanë të bëjnë me promovimin dhe mbrojtjen e mjedisit dhe natyrës.
3. Merr pjesë në përgatitjen e dokumenteve të planifikimit hapësinor në segmentin në lidhje me natyrën dhe mjedisin. Në mënyrë që të krijojë një sistemi monitorues dhe informacionit.
4. Aktet që lëshohen nga ky sektor janë:
	1. Leje mjedisore dhe
	2. Pëlqime të ndryshme të cilat lidhen me çështje mjedisore.
5. Organizon zbatimin dhe mbikëqyrjen e planit për menaxhimin e mbeturinave;
6. Harton rregullore komunale për menaxhimin e mbeturinave dhe hedhurinave brenda territorit të komunës.
7. Harton planet operative për grumbullimin dhe trajtimin e mbeturinave, duke i caktuar zonat e operimit;
8. Cakton tarifat dhe kushtet për operatorët që merren me grumbullim, transportim dhe trajtim të mbeturinave, si dhe do ta bëjë monitorimin dhe vlerësimin e këtyre kompanive;
9. Në bashkëpunim me akterët përgjegjës, zhvillon procedura dhe aktivitete për monitorim të aktiviteteve që zvogëlojnë sasinë e hedhjeve ilegale, do të zhvilloj dhe menaxhoj planet për eliminim të pikave me mbeturina ilegale;

Në bashkëpunim me akterët përgjegjës, zhvillon pilot projekte që kanë për qëllim përmirësimin e performancës së komunës në lëmin e menaxhimit të mbeturinave.

**Neni 31**

**Drejtoria e Shërbimeve Publike dhe Emergjencës**

Drejtoria e Shërbime Publike dhe Emergjencave dhe (DSHPE) është përgjegjëse për performancën e detyrave, si në vijim:

1. Planifikimin dhe menaxhimin e investimeve kapitale në infrastrukturën publike;
2. Mirëmbajtjen dhe zgjërimin e rrjetit të ndriçimit publik;
3. Vendosjen dhe mirëmbajtjen e sinjalizimit horizontal dhe vertikal të rrugëve ekzistuese dhe rregullon komunikacionin në rrugët që janë kompetencë komunale;
4. Organizon kosultimet me nivelin qëndror për ndërtimin, riparimin e shenjave apo ndryshimin e rrugëve ndër-komunale që ndikojnë në komunë
5. Koordinon aktivitetet dhe jep pëlqimin për veprimtarinë e transportit publik të udhëtarëve dhe mallrave me operatorët e transportit publik, shoqatat e taksistëve individual dhe operatorëve juridik sipas rregullave;
6. Organizon mbylljen e rrugëve për shfrytëzim të tyre në raste të veçanta (festa shtetërore, aktivitete komunale, punë të veçanta në interes të shtetit dhe komunës dhe punë të ngjajshme);
7. Është kompetente për lëshimin e lejeve që i përkasin Komunës për vendosjen e pengesave rrugore (policëve të shtrirë).
8. Dhënien e lejeve për shfrytëzimin e hapësirave publike para lokaleve dhe ndërhyrjeve në infrastrukturën publike, vendosjen e lojërave për fëmijë dhe tabelat reklamuese,reklamat ndriçuese të firmave etj.
9. Cakton linjat për transportin publik të udhëtarëve në trafikun urban dhe urbano - periferik me autobusë, minibus, kombi dhe autotaksi.
10. Përcakton dhe mbikëqyrë shërbimet publike lokale duke përfshrë furnizimin me ujë, rrjetin e ujësjellësit dhe kanalizimit, përpunimin e ujërave të zeza dhe menaxhimin e mbeturinave;
11. Bashkëpunon me kompanitë që ofrojnë shërbime rreth përcaktimit të çmimit të ujit, lidhjeve, ndërhyrjeve teknike dhe mbikëqyrjen e orarit të reduktimeve
12. Harton dhe zbaton Planin Komunal për Menaxhimin e Mbeturinave,
13. Harton rregullore komunale për menaxhimin e mbeturinave dhe mbrojtje të mjedisit.
14. Përkujdeset për mirëmbajtjen e hapësirave publike dhe mbrojtjen e mjedisit në territorin e komunës sonë.
15. Cakton tarifat për shërbimet e grumbullimit dhe deponimit të mbeturinave komunale nga ndërmarrjet për administrimin e mbeturinave,
16. Organizon menaxhimin dhe mirëmbajtjen e të gjitha parqeve dhe hapësirave publike që i përkasin komunës si dhe përkujdesjen për mirëmbajtjen e varrezave dhe lapidarëve të dëshmorëve,
17. Kujdeset për mirëmbajtjen verore dhe dimërore të rrugëve lokale,
18. Organizon menaxhimin e shërbimit “Merimangë”, sipas rregullores, si dhe Organizon shpalljen e ankandeve publike për automjetet e konfiskuara të cilat nuk tërhiqen në afatin e caktuar nga pronarët,
19. Harton planin e mbrojtjes nga zjarri, Organizon vlerësimin e rrezikut,
20. Organizon mbrojtjen nga zjarri, kujdeset për zbatimin dhe përparimin e masave mbrojtëse nga zjarri.
21. Organizon punën me organet e sigurisë në Komunë në bashkëpunim me Policinë e Kosovës, FSK – në dhe organet e sigurisë ndërkombëtare.
22. Bashkëpunon me institucionet, organizatat joqeveritare dhe të gjithë mekanizmat tjerë në raste të fatkeqësive elementare.
23. Në raste të jashtëzakonshme i propozon Kryetarit të komunës për shpalljen e gjendjes së jashtëzakonshme si dhe propozon urdhëresa dhe masa tjera administrative me qëllim të tejkalimit të situatës, duke aktivizuar Komitetin për Menaxhimin e Krizave,
24. Zhvillon kornizë normative, duke përfshirë edhe vënien e standardeve për parandalimin e emergjencave,
25. Ushtron kompetenca tjera të përcaktuara me ligjet tjera me statut, aktet nënligjore të deleguara nga pushteti qëndror.

Në kuadër të Drejtorisësë Shërbimeve Publike dhe Emergjencave do të funksionojnë këta sektorë:

1. Sektori i Shërbimeve Publike dhe Infrastrukturës
2. Sektori i Emergjencave

**Neni 32**

**Sektori i Shërbimeve Publike dhe Infrastrukturës**

Ky sektor është përgjegjës për:

1. Planifikimin dhe ekzekutimin e investimeve kapitale;
2. Përpilimin e dosjeve të tenderëve për investimet kapitale;
3. Mirëmbajtjen verore dhe dimërore te rrugëve publike;
4. Zgjërimin dhe mirëmbajtjen e hapësirave publike dhe sipërfaqeve të gjelbëruara;
5. Zgjërimin dhe mirëmbajtjen e rrjetit të ndriçimit publik;
6. Planifikimin dhe ndërtimin e parqeve dhe shesheve të komunës;
7. Ndërtimin e rrjeteve të ujësjellësit dhe kanalizimit;
8. Ndërtimin dhe mirëmbajtjen e rrjetit të kanalizimit atmosferik dhe ujrave të zeza;
9. Mbikëqyrë punët e ndërmarrjeve publike;
10. Rregullimin e trafikut dhe transportit publik;
11. Mirëmbajtjen e pastërtisë së qytetit (fshirje-larje);
12. Shenjëzimin horizontal dhe vertikal të rrugëve lokale;
13. Kujdeset për mirëmbajtjen e autoparkingjeve publike.

**Neni 35**

**Sektori i Emergjencave**

1. Organizon menaxhimin e sistemit të mbrojtjes, shpëtimit dhe ndihmës në nivelin lokal;
2. Organizon vlerësimin e rrezikshmërisë brenda territorit  të komunës së Kaçanikut, nga fatkeqësitë natyrore dhe fatkeqësitë tjera, si dhe Organizon hartimin  e planeve mbrojtëse  duke u mbështetur në ligjet në fuqi dhe aktet tjera nënligjore.
3. Harton Planin për mbrojtje nga zjarri në nivel komunal në bazë të vlerësimit të rrezikut nga zjarri në pajtim me Planin Shtetëror për mbrojtje nga zjarri.
4. Organizon shqyrtimin e përmbajtjes së planit për mbrojtje nga zjarri së paku një herë në vit.
5. Organizon sistemin e vështrimit, lajmërimit dhe alarmimit të qytetarëve (popullsisë) për kërcënim nga rreziku, si dhe siguron dhe mirëmban  mjetet për këto çështje në përputhje me sistemin unik të alarmimit.
6. Hartimi dhe përpilimi i planeve dhe hartave emergjente në përputhje me konstatimet e rreziqeve në Komunën e Kaçanikut (vërshimet, rrëshqitjet e dheut, erozioni, zjarret, tërmetet etj.)
7. Planifikimet për  sistemimin e qytetarëve  në forcat për mbrojtje shpëtim dhe ndihmë nga fatkeqësitë natyrore dhe fatkeqësitë e tjera, njëherit propozon themelimin e Komitetit për Mbrojtje dhe Shpëtim (Shtabin Emergjent Komunal), në rastet e paraqitjes së rrethanave të jashtëzakonshme dhe të gjendjes së jashtëzakonshme
8. Në raste të fatkeqësive natyrore dhe fatkeqësive tjera apo gjendjes së jashtëzakonshme kërkon nga Kryetari i Komunës që të bëjë aktivizimin e Qendrës Operative Emergjente Lokale (QOEL)
9. Propozimi dhe sigurimi i mjeteve urgjente për strehim  të përkohshëm  në rastet e fatkeqësive të paparashikuara (natyrore)  dhe të tjera në koordinim me DSHMS.
10. Organizimi i fushatave sensibilizuese (njohjeve preventive) me qytetarët e vendbanimeve dhe fshatrave si dhe të qytetit të Kaçanikut për ngjarjet rreth rrezikshmërisë nga zjarret, vërshimet etj. si dhe organizon biseda fushata informative mediale së bashku me zyrën për siguri  në bashkësi.
11. Koordinon punët rreth dekontaminimit të hapësirave pas vërshimeve së bashku me NJPZSH-në dhe drejtoritë tjera të Komunës së Kaçanikut dhe komunitetin e prekur nga vërshimet.
12. Ushtron edhe punë dhe përgjegjësi të tjera të përcaktuara me ligje dhe akte nënligjore urdhëresa dhe vendime të kryetarit të Komunës së Kaçanikut duke bashkëpunuar gjithë herë me qytetarët Policinë e Kosovës, FSK-në, KFOR-in dhe të gjitha organet komunale dhe shoqërinë civile (Kryqin e kuq të Kosovës  dhe OJQ humanitare  etj.)

**Neni 36**

**Drejtoria e Bujqësisë dhe Zhvillimit Rural**

Drejtoria e Bujqësisë dhe Zhvillimit Rural do të jetë përgjegjëse për performacën e detyrave si në vijim:

1. Në bashkëpunim me ministrinë përkatës dhe institucionet tjera relevante dhe në përputhje me objektivat e politikës bujqësore dhe zhvillimit rural harton plane dhe programe p֝ër zhvillim të bujqësisë në nivel Komunal;
2. Përcjell dhe koordinon zbatimin e ligjeve në lëmin e bujqësisë duke përfshirë prodhimtarinë bimore, blegtorale, resurset natyrore, dhe merr pjesë aktive në hartimin e programeve zhvillimore për zonat rurale;
3. Nxitë dhe inkujaron fermerët për të investuar në rritjen e kapacitete të tyre bujqësore;
4. Planifikimin, zhvillimin dhe kujdesin permanent të shfrytëzimit së tokës bujqësore për nevojat dhe interesat e Komunës;
5. Propozimin dhe hartimin e politikave komunale të zhvillimit së bujqësisë, blegtorisë, hortikulturës dhe agroturizmit;
6. Mbledh, përgatit dhe shpërndan tek fermerët dhe industria agro-përpunuese informacionet për bujqësi dhe zhvillim rurale nëpërmjet zyrës;
7. Siguron mbajtjen e statistikave bujqësore mbi sipërfaqet bujqësore, prodhimtarinë bujqësore, fondin blegtoral, mekanizmin bujqësor, kapacitetet përpunuese të prodhimeve bujqësore, tregjet etj;
8. Angazhime në krijimin dhe zbatimin e programeve-politikave për mbajtjen e shëndetit të kafshëve shtëpiake, në kuadër të programeve kombëtare;
9. Bashkëpunim dhe koordinim i punëve me të gjitha organizatat që zhvillojnë dhe ndihmojnë aktivitetet bujqësore dhe mjedisore si dhe ofron asistencë për fermerë për të aplikuar në grante të MBPZHR dhe në organizata të ndryshme;
10. Ndërrimin e përkohshëm ose të përhershëm të destinimit të tokës bujqësore në bashkëpunim me organin kompetent për planifikimin hapësinor;
11. Ndihmon në gjenerimin e të ardhurave në zonat rurale përmes aktiviteteve bujqësore;
12. Përmirësimi i jetës së popullatës në zonat rurale;
13. Prezanton teknika modern të shërbimeve këshillimore në zonat rurale;
14. Zhvillimi i agroturizmit rural në nivel komune.

Drejtoria e Bujqësisë, Zhvillimit Rural dhe Pylltarisë do organizohet si në vijim:

1. Sektori i Bujqësisë dhe Zhvillimit Rural

**Neni 37**

**Sektori i Bujqësisë dhe Zhvillimit Rural**

1. Përpilon, implementon dhe monitoron projekte të ndryshme në bujqësi;
2. Mban evindencë për tokat bujqësore, llojet dhe sipërfaqet me kultura bujqësore, llojet kategoritë dhe numrin e krerëve të kafshëve shtëpiake, shoqëritë e bletëve etj;
3. Analizon potencialin e fermerëve, nevojat dhe mundësitë e zhvillimit të mëtejmë të tyre, rekomandon masat adekuate dhe hulumton mundësitë për mbështetje profesionale,administrative dhe material;
4. Organizon seminare, këshillime dhe trajnime me qëllim të ofrimit të njohurive profesionale për fermerë;
5. Ndërmerr masa për mbrojten e prodhimtarisë bujqësore nga fatkeqësitë elemtare (vërshimet, breshëritë, pandemitë etj);
6. Në rast fatkeqësisë elementare harton vlerësimin e dëmit dhe propozon rekomandime për masat e mëtejme;
7. Propozimin dhe hartimin e politikave komunale të zhvillimit të bujqësisë, blegtorisë, pemëtarisë, hortikulturës dhe agroturizmit;
8. Mbrojtjen e kafshëve shtëpiake dhe bimëve bujqësore;
9. Ndërrimin e përkohshëm ose të përhershëm të destinimit të tokës bujqësore në bashkëpunimin me organin kompetent për planifikim hapësinor;
10. Mbrojtja dhe shfrytëzimi i qëndrueshëm i tokës bujqësore.
11. Planifikimi i zhvillimit rural;
12. Përgatit raporte dhe informacione mbi ecurinë e zhvillimit rural dhe performancës së shërbimeve këshillimor;
13. Në përputhje me procedurat e miratuara, koordinon indentifikimin dhe implementimin projekte në zonat rurale;
14. Ndihmon gjenerimin e të ardhurave rurale përmes aktiviteteve në bujqësi dhe punësimit në fermë, si dhe zhvillmit të financave rurale dhe mikrobizneseve;
15. Ndihmon në përmisimin e jetësë në zonat rurale dhe infrasktrukturës rurale;
16. Ndihmon në gjenerimin e të ardhurave në zonat rurale përmes aktiviteteve bujqësore;
17. Përmisimi I jetës së popullatës në zonat rurale;
18. Prezanton teknika moderne të shërbimeve këshillimore në zonat rurale;
19. Mbështet zhvillimin e agroturizmit rural.

**Neni 38**

**Drejtoria e Kulturës, Rinisë dhe Sportit**

1. Misioni i Drejtorisë për kulturë, rini e sport është ofrimi i shërbimeve dhe organizimi i aktiviteteve në fushën e kulturës, rinisë dhe sportit
2. Drejtoria e Kulturës, Rinisë dhe Sportit do të jetë përgjegjëse për kryerjen e detyrave:
	1. Hartimin e planit për mbështetjen kulturore, sportive dhe rinore;
	2. Udhëheqja me resurset lokale kulturore, rinore dhe sportive;
	3. Udhëheqja me Teatrin, Bibliotekën e Qytetit, Muzeun e Qytetit, Qendrën e Kulturës, Palestrën e sporteve dhe hapësirat tjera përcjellëse;
	4. Organizon dhe shënon data me rëndësi historike kur kërkohet;
	5. Organizon debate për zhvillim dhe avancim të kulturës, rinisë dhe sportit;
	6. Grumbullon shënime faktike mbi të arriturat në kulturë, rini dhe sport;
	7. Bashkëpunon ngushtë dhe të raporton për punën e vetë Kryetarit të Komunës;
	8. Bashkëpunon me nivelin qendror nga fushë veprimtaria përkatëse dhe këshilltarët nga këto fusha;
	9. Organizon regjistrimin e grupeve, klubeve, ansambleve etj;
	10. Mbështejtja e aktivieteve kulturore rinore dhe sportive;
	11. Bashkëpunon me qytete tjera, për të mundësuar një integrim të mirëfilltë dhe këmbim përvojash si dhe me OJQ, e organizata të tjera vendore endërkombëtare;
	12. Përkrah dhe të ndihmon asociacione, klub dhe shoqata në aktivitet e tyre;
	13. Përkrah, mbështet dhe mbikëqyr punën dhe funksionimin e Qendrës Rinore në përputhje me ligjin;
	14. Ofron institucionet e veta në shërbim të përgjitshëm të qytetarëve (me veprimtaritë primare që kryejn ato, por në raste emergjente dhe veprimtari të tjera);
	15. Të nxisë investitorët dhe të kërkojë fonde shtesë;
	16. Organizon anketa, seminare e trajnim të ndryshme, kyqje të të rinjve kosovarë në aktualitete rinore, evropiane e botërore;
	17. Ushtron edhe kompetenca tjera që do ti përcaktohen me ligj ose që delegohen nga pushteti qendror;
3. Në kuadër të Drejtorisë për kulturë, rini e sport do të funksionojnë këta sektorë:
	1. Sektori i Kulturës dhe rinisë;
	2. Sektori i Sportit.
4. Kjo drejtori udhëheqë, menaxhon dhe mbikqyrë institucionet e kulturës, rinisë dhe sportit si në vijim:
	1. Shtëpinë e Kulturës;
	2. Bibliotekën e Qytetit;
	3. Palestrën e Sporteve
	4. Stadionin e Futbollit
	5. Muzeu i Qytetit
5. Fushëveprimtaria e institucioneve nga paragrafi 4 i këtij neni, do të rregullohet me Statut ose me rregullore të veçantë.

**Neni 39**

**Sektori i Kulturës dhe rinisë**

1. Harton dhe zbaton politika zhvillimore në fushën e trashëgimisë kulturore, të artit skenik-muzikor, arteve pamore, botimeve dhe biblotekave;
2. Mbështet, orieton,koordinon dhe ndjek ecurinë e zbatimit të projekteve kulturore dhe artistike të ideuara nga institucionet vartëse të tij;
3. Monitoron drejtëpërdrejt veprimtarinë kulturore dhe artistike të institucioneve në varësi të DKRS-së, si produkt i politikave të saja kulturore, zhvillimore dhe integruese;
4. Në bashkëpunim me institucionet vartëse të tij, në vazhdimësi përgatitë material në zbatim të ligjeve në fuqi, dhe përcjellë reformat ligjore kohore;
5. Nxitë dhe motiovon krijimtarinë artistike të brezit të ri për përfshirjen e tyre në jetën artistike kulturore të Komunës dhe më gjerë;
6. Kryen edhe punë dhe detyra tjera në përputhje me dispozitat tjera ligjore, statutore dhe akteve tjera komunale.
7. Zbaton strategjinë dhe planin e punës për Sektorin e Rinisë në kuadër të buxhetit të DKRS-së dhe në konsultim me Këshillin e Veprimit Rinor Lokal(KVRL);
8. Bashkërendon dhe bashkëpunon me sektorë tjerë administrative, me organizatat joqeveritare për të përparuar zhvillimin dhe zbatimin koherent dhe efikas të politikave dhe resurseve të rinisë në çështjet që kanë të bëjnë me: trajnimin për vende të punës dhe për shërbime zanatore, sportin dhe veprimtaritë rekreative, programe të këmbimit rajonal dhe ndërkombëtar, shëndetësinë dhe arsimin, drejtësinë për të miturit, si dhe përparimin e të drejtave të rinisë dhe të njeriut;
9. Nxit formimin e klubeve, grupeve dhe shoqatave rinore në Komunë, si dhe mbikëqyrë zhvillimin e tyre duke inkurajuar vendimarrjen demokratike dhe pjesëmarrjen dhe konsultimin e gjerë në të gjitha nivelet siç janë klubet, grupet dhe shoqatat;
10. Inkurajon mbështetjen financiare dhe mbështet aktivitete tjera në Sektorin e Rinisë;
11. Të organizojë debate, seminare dhe konferenca për zhvillim dhe avancim të rinisë;
12. Kryen edhe detyra dhe punë tjera në përputhje me dispozitat tjera ligjore, statutare dhe akteve tjera komunale.

**Neni 40**

**Sektori i Sportit**

1. Harton dhe zbaton politika zhvillimore në fushën e sportit dhe rekreacionit;
2. Mbështet, orienton, koordinon dhe ndjek ecurinë e zbatimit të projekteve sportive të ideuara nga institucionet sportive, klubet dhe shoqatat sportive;
3. Monitoron drejtpërdrejt veprimtarinë sportive dhe rekreuse të institucioneve në varësi të DKRS-së;

Nihmon, nxitë dhe motivon klubet, shoqatat sportive dhe sportistet e dalluar në arritjen e synimeve.

**Neni 41**

**Drejtoria e Zhvillimit Ekonomik dhe Turizmit**

1. Misioni i Drejtorisë së Zhvillimit Ekonomik dhe Turizmit është ofrimi i shërbimeve dhekrijimi i kushteve të qëndrueshme për zhvillimin ekonomik dhe turizmin në Komunën e Kaçanikut.
2. Drejtorisë së Zhvillimit Ekonomik dhe Turizmit do të jetë përgjegjëse për kryerjen e detyrave:
	1. Hartimin e planit për zhvillim të qëndrueshëm ekonomik të Komunës;
	2. Hartimin e planeve konkrete për zhvillimin e industrisë zejtare;
	3. Hartimin e planit për shfrytëzimin e burimeve ekonomike që janë brenda Komunës;

 e ndërmarrjeve të vogla dhe të mesme;

 2.4 Hartimin e planeve konkrete në zhvillim të qëndrueshëm të turizmit;

1. Në kuadër të kësaj Drejtorie funksionojnë këta sektorë:
	1. Sektori i zhvillimit ekonomik dhe turizmit

**Neni 42**

**Sektori i Zhvillimit Ekonomik dhe Turizmit**

1. Harton politikat e zhvillimit ekonomik për Komunën;
2. Bashkëpunon me organet tjera komunale me qëllim të informimit për plane zhvillimore;
3. Organizon analiza që shërbejnë si bazë për planet zhvillimore;
4. Cakton dhe propozon prioritetet e zhvillimit në fusha të ndryshme;
5. Organizon ekipe të ekspertëve të ndryshëm për hartimin të planit të zhvillimit ekonomik në nivel komune dhe hartimin e projekteve kapitale për përfitimin e donacioneve;
6. Harton strategjinë e zhvillimit të përgjithshëm afatmesëm dhe afatgjatë për komunën;
7. Bashkëpunon me organet relevante në nivelin lokal dhe atë qendror;
8. Bashkëpunon me ekspertë të fushave të ndryshme që ofrojnë përvoja të ndryshme në zhvillim;
9. Jep këshilla me interes për ekonominë private-reale;
10. Merr pjesë në seminare-promovime të karakterit zhvillimor;
11. Kryen edhe punët tjera në fushën e zhvillimit ekonimik.
12. Hartimin e planit për shfrytëzimin e burimeve ekonomike që janë brenda komunës;
13. Krijimin e kushteve të qëndrueshme për zhvillimin e ndërmarrjeve të vogla dhe të mesme;
14. Hartimin e planeve konkrete në zhvillim të qëndrueshëm të turizmit;
15. Zhvillimi  i turizmit malor;
16. Zhvillimi i turizmit  kulturor.
17. Kontrollon shfrytëzimin e mjeteve buxhetore sipas destinimit të të gjithë shfrytëzuesit e mjeteve buxhetore në nivel komune;
18. Mbikëqyr regjistrimin e bizneseve dhe procedimin e te gjitha kërkesave sa i përket bizneseve konform dispozitave ne fuqi;
19. Përcjelljen e aktiviteteve të subjekteve ekonomik të biznesit, hulumtimin dhe dhënien e udhëzimeve të nevojshme profesionale;
20. Dhënien e udhëzimeve dhe këshillave në lidhje me bizneset e reja;
21. Regjistrimin dhe licencimin e bizneseve;
22. Llojet e biznesit:(Biznesi individual, Ortakëri e përgjithshme, Shoqëritë me përgjegjësi të kufizuara (SH.P.K.) Shoqëritë aksionare (SH.A), kompani e huaj, ndërmarrjet  shoqërore, ndërmarrjet  publike, kooperativat bujqësore) etj.
23. Ndryshimi i bizneseve ekzistues;
24. Regjistrimi i bizneseve fillestarë;
25. Shuarja e bizneseve.
26. Kryejnë rregullimin e dokumentacionit për ndryshime eventuale në biznese si dhe për dhënien e certifikatave të reja të biznesit;
27. Raportojnë për punën e tyre në Ministrin për Tregti dhe Industri, Zyra e regjistrimit të bizneseve në Prishtinë;
28. Merr pjesë në ekipet punuese për hartimin e strategjive zhvillimore;
29. Prezanton treguesit e zhvillimit krahasuar me periudha të ndryshme kohore;
30. Definon shkaqet e mos realizimit të planeve zhvillimore

**Neni 43**

**Njësia për Menaxhimin e Burimeve Njerëzore**

1. Misioni i Njësisë së Burimeve Njerëzore është të sigurojë menaxhimin efektiv të burimeve njerëzore përmes zhvillimit të procedurave, programeve dhe shërbimeve që kontribuojnë në arritjen e qëllimeve të institucionit dhe punonjësve, duke bërë balancimin e duhur të nevojave të punonjësve dhe nevojave të institucionit, si dhe ushtron funksionet e kompetencat në përputhje me Ligjet dhe aktet nënligjore në fuqi në fushën e burimeve njerëzore.
2. **Detyrat dhe përgjegjësitë e Njësisë së Menaxhimit të Burimeve Njerëzore:**

2.1.Ofron mbështetje për udhëheqësin më të lartë administrativ të institucionit/Kryetarin e Komunës në fushën e burimeve njerëzore;

2.2. Zhvillon procedurat për pranimin në punë për zyrtaret/ët publik në përputhje me përcaktimet e Ligjit për zyrtarët publik;

2.3. Përgatit planin vjetor të personelit, në përputhje me procesin e planifikimit buxhetor të institucionit si dhe raportin vjetor për menaxhimin e burimeve njerëzore;

2.4. Ofron ndihmë për njësitë përkatëse në përgatitjen e përshkrimeve, klasifikimin dhe sistematizimin e vendeve të punës;

2.5. Identifikon dhe vlerëson në koordinim me Udhëheqësen/in e njësisë në mënyrë periodike, nevojat për trajnim të nëpunëseve/ëve civil të institucionit për aftësimin dhe zhvillimin e kapaciteteve profesionale përmes trajnimeve për zhvillim profesional;

2.6. Menaxhon proceset e ndërlidhura me emërimin, përfundimin e marrëdhënies së punës, transferimit, suspendimit, pensionimit dhe çdo proces tjetër që ndërlidhet me punësimin e zyrtarëve publik;

2.7. Mbështet procedurën për vlerësimin e performancës, rekomandon transferimin e nëpunëses/it civil si dhe menaxhon paraqitjen në punë të zyrtare/it publik;

2.8. Administron planet dhe dosjet individuale përmes SIMNJ-së;

2.9 Ofron mbështetje për komisionet përkatëse të pranimit, disiplinës, ankesave dhe komisioneve tjera që kanë të bëjnë me burime njerëzore;

2.10. Administrimi i pagave, kompensimet në pagë, shpërblimet, shtesat në pagë të gjithë zyrtarëve publikë etj;

2.11. Kryen çdo detyrë tjetër të dhënë me ligj.

3. Udhëheqësi i Njësisë për Menaxhimin e Burimeve Njerëzore raporton te Kryetari i Komunës.

4. Njësia për Menaxhimin e Burimeve Njerëzore është njësi organizative dhe ka këtë përbërje:

 4.1 Udhëheqësi i personelit/NJMBNJ-së

* 1. Zyrtari i lartë i Burimeve Njerëzore
	2. Zyrtari i lartë i Burimeve Njerëzore dhe Paga

5.Numri i të punësuarve në Njësinë për Menaxhimin e Burimeve Njerëzore është tre (3).

**Neni 44**

**Zyra e Prokurimit**

1. Misioni i Zyrës së Prokurimit Publik është kryerja e aktiviteteve të prokurimit në Komunë dhe shfrytëzimi i fondeve të Autoritetit Kontraktues (Komunës së Kaçanikut) në mënyrë sa më transparente, të drejtë dhe efikase, në përputhje të plotë me Ligjin dhe me rregullat e Prokurimit Publik.

2. Detyrat dhe përgjegjësitë e zyrës së Prokurimit Publik:

2.1. Përgatit, koordinon dhe zbaton planin vjetor të Komunës në fushën e prokurimit publik, në pajtim me legjislacionin në fuqi;

2.2. Siguron që të gjitha kërkesat e prokurimit janë përgatitur në përputhje me rregullat dhe procedurat e prokurimit;

 2.3. Përcakton metodologjinë e prokurimit për tender dhe procedurat e vlerësimit të çmimeve;

2.4. Ofron këshilla dhe asiston menaxhmentin në marrjen e vendimeve lidhur me çështjet kontestuese që mund të dalin në rastet e ekzekutimit të kontratave.

2.5 Planifikon, përpunon, mbikëqyr dhe zbaton në mënyrë efektive furnizimin me mallra dhe shërbime dhe bashkëpunon me institucionet përkatëse për prokurim publik;

2.6 Siguron sistemimin e lëndëve sipas prioriteteve dhe urdhëresave të menaxhmentit dhe raporton rregullisht për punët e kryera dhe realizimin e detyrave;

3. Udhëheqësi i Zyrës të Prokurimit raporton te udhëheqësi më i lartë administrativ/Kryetari i Komunës

4. Zyra e prokurimit ka këtë përbërje:

4.1 Udhëheqësi i prokurimit

4.2 Zyrtar i lartë i prokurimit

4.3 Zyrtar i prokurimit

Numri i të punësuarve në Zyren/sektorin për Prokurim Publik është tre (3).

**Neni 45**

**Zyra për Komunitete dhe Kthim**

Zyra bashkërendon dhe ofron këshilla për organet përkatëse të degës ekzekutive dhe përfaqësuese të Komunës si dhe ka këto përgjegjësi:

1. Promovojë dhe mbrojë të drejtat e komuniteteve dhe pjesëtarëve të tyre;
2. Promovojë dhe mbrojë qasje të barabartë të të gjitha komunitetëve në shërbimet publike;
3. Bashkërendojë procesin e kthimit dhe të promovojë krijimin e kushteve për kthim dhe riintegrim të personave të zhvendosur dhe të riatdhesuar në komunë;
4. Përgatitë plan-veprimet përkatëse në pajtueshmëri me Qeverinë dhe prioritetet komunale, për t’i ndihmuar komunës në përmbushjen e obligimeve të veta në lidhje me procesin e kthimit dhe të riintegrimit;
5. Indetifikon nevojat parësore të komuniteteve jo-shumicë, zhvillon, siguron dhe monitoron zbatimin e projekteve që avancojnë të drejtat e komuniteteve, qasjen e komuniteteve në shërbimet publike, si dhe krijimin e kushteve për kthim dhe riintegrim të qendrueshëm;
6. Bashkërendon të gjitha aktivitetet me institucionet komunale dhe me qeverinë qendrore, por duke mos u kufizuar, Zyrën e Kryeministrit (ZKM), Ministrinë për Komunitete dhe Kthim (MKK), Ministrinë e Pushtetit Lokal (MPL), Ministrinë për Punë të Brendshmë(MPB) dhe Ministrinë për Punë dhe Mirëqenie Sociale (MPMS);
7. Mbikëqyrë dhe u dorëzon raporte të rregullta Kryetarit të Komunës dhe Kuvendit të Komunës dhe institucioneve të qeverisë qendrore për progresin e arritur në fushën e të drejtave të komuniteteve, qasjes së tyre të barabartë në shërbimet komunale, kthim, riatdhesim dhe riintegrim;
8. Në pajtim me legjislacionin në fuqi për mbrojtjen e të dhënave personale, Zyra mirëmban për qëllime statistikore dhe të politikave, të dhëna elektronike (një bazë të të dhënave) për kategoritë e personave nën kujdesin e saj, përfshirë personat e që u takojnë komuniteteve jo-shumicë, refugjatët, personat e zhvendosur, të kthyerit vullnetarë dhe jovullnetarë. Këto baza të të dhënave duhet të jenë në përputhje me bazën e të dhënave të MKK-së dhe MPB-së. Zyra po ashtu mbledh të dhëna në lidhje me personat që kthehen nga vendet e tjera në mënyrë vullnetare ose jovullnetare.

Numri i të punësuarve në ZKKK është një (1).

**Neni 46**

**Zyra/Njësia për Auditim të Brendshëm**

1. Zyra/Njësia e auditimit të brendshëm kryen aktivitete këshillëdhënëse të pavarura dhe objektive në ofrimin e sigurisë së arsyeshme, që synon shtimin e vlerës dhe përmirësimin e funksionimit të subjektit të sektorit publik, e që ndihmon subjektin për përmbushjen e objektivave, duke ofruar qasje sistematike, të disiplinuar, për të vlerësuar dhe për të përmirësuar efektshmërinë e proceseve të menaxhimit të rrezikut, kontrollit dhe qeverisjes.

2. Detyrat dhe përgjegjësitë e Zyrës/Njësisë së Auditimit të Brendshëm:

 2.1. Zbaton standardet e auditimit të brendshëm, rregullat e auditimit të brendshëm dhe metodologjinë e miratuar nga Ministri/ja përkatës i/e Financave;

2.2. Bën vlerësimin e sistemeve të kontrollit të brendshëm, nëse ato janë të dizajnuara mirë, janë të përshtatshme dhe operojnë në mënyrë efektive;

2.3. Identifikon mangësitë substanciale në sistemin e menaxhimit dhe kontrollit, si dhe ofron rekomandime për përmirësimin e tyre;

2.4. Vlerëson procedurat financiare dhe operative për përshtatshmërinë e kontrollit të brendshëm dhe ofron këshilla dhe udhëzime në aspektin e kontrollit për politika të reja, sisteme, procese dhe procedura;

2.5. Kryen dhe mbikëqyr të gjitha aktivitetet e auditimit, të parapara me planin vjetor të auditimit, dhe dorëzon rezultatet e auditimit te Kryetari i Komunës, në pajtim me rregullat e përcaktuara;

2.6. Siguron zbatimin e planit vjetor të auditimit;

 2.7. Monitoron në mënyrë sistematike planet e veprimit dhe nivelin e zbatimit të rekomandimeve nga njësitë e audituara, duke i dorëzuar ato te Kryetari i Komunes;

2.8. Hartimi dhe dorëzimi i Planit Strategjik dhe Planit Vjetor të Auditimit të Brendshëm për rishikim dhe miratim te Kryetari i Komunës dhe te Komiteti i Auditimit;

2.9. Hartimi dhe dorëzimi i raporteve periodike dhe vjetore të auditimit të brendshëm te Njësia Qendrore Harmonizuese, sipas afateve të përcaktuara ligjore;

2.10. Bashkëpunon me Zyrën Kombëtare të Auditimit, Komitetin e Auditimit të Brendshëm të Komunës dhe Departamentin Qendror Harmonizues të Ministrisë së Financave;

2.11. Në raport me strukturat e tjera organizative në subjektin e sektorit publik, njësia për auditimin e brendshëm ka pavarësinë funksionale në planifikimin e punës së auditimit, në kryerjen e auditimit dhe në raportim.

 3. Udhëheqësi i Njësisë për Auditim të Brendshëm raporton te Kryetari i Komunës,

 4. Numri i të punësuarve në Njësinë për Auditim të Brendshëm është një (1).

**Neni 47**

**Zyra Ligjore dhe përfaqësimit**

Zyra Ligjore ka për mision koordinimin si dhe ofrimin e mbështetjes ligjore për proceset e ndryshme të Komunës, përfaqësimin dhe mbrojtjen e interesit të komunës në procedura gjyqësore në gjykatat e vendit në të gjitha nivelet etj.

Zyra Ligjore dhe përfaqësimit do të jetë përgjegjëse veçanërisht për këto detyra:

1. Ofron ndihmë juridike, shërbime, këshillime dhe bashkëpunon me drejtori, zyra dhe sektorë të Komunës së Kaçanikut dhe institucionet e arsimit, shëndetësisë dhe ndërmarrjeve komunale të cilat menaxhohen nga Komuna e Kaçanikut;
2. Shqyrton të gjitha projekt-rregulloret që propozuesi ia dërgon për miratim Kryetarit duke garantuar pajtueshmëri me dispozitat ligjore dhe statutare;
3. Kujdeset për ruajtjen e dokumentacionit të zyrës ligjore dhe Organizon shtypjen e të gjitha materialeve dhe akteve të tjera nga fushëveprimi i kësaj zyre;
4. Bashkëpunon me zyrtarët e drejtorive dhe iu ndihmon atyre në hartimin e materialeve të caktuara;
5. Zyra ligjore kryen edhe punë tjera sipas kërkesës së Kryetarit të Komunës.
6. Përfaqëson dhe mbron interesin e komunës në procedurën civile, penale, përmbaruese dhe administrative në gjykatat e vendit në të gjitha nivelet;
7. Me kërkesë të Kryetarit, ndërmerr të gjitha veprimet procedural për mbrojtjen e interesit pasuror dhe juridik të komunës, në përputhje me përgjegjësitë e përcaktuara me ligj;
8. Kryen edhe punë të tjera si përfaqësues juridik i komunës nga rrethi i përgjegjësive që janë përcaktuar me Ligji.

Zyra Ligjore dhe përfaqësimit ka këtë përbërje:

Udhëheqës i zyrës ligjore dhe përfaqësimit (1)

Zyrtar i lartë ligjor (3)

**Neni 48**

**Zyra e Inspektoratit**

Me zyrën e inspektoratit udhëheqë kryeinspektori. Pjesë e kësaj zyre janë inspektorët komunal të përcaktuar me akt-emërime. Zyra e Inspektoratit do të jetë përgjegjëse për performancën e detyrave si në vijim:

1. Mbikëqyrjen dhe aplikimin e ligjeve dhe akteve tjera ligjore në fushën e ndërtimit, tregut, sanitarisë, veterinarisë, bujqësisë, mbrojtjes së ambientit, trafikut urban-komunikacionit, hidroekonomisë, rrugëve etj;
2. Implemetimin e praktikave të inspekcionit të tregut duke përfshirë shitjen e ilegale të të mirave materiale, afatin e përdorimit të artikujve, ushtrimin e biznesit në pajtueshmëri me orarin e punës;
3. Të sigurojë mbrojten efektive të konsumatorit, fillimisht përmes inspektimit të artikujve ushqimor, mishit, shpezëve dhe prodhimeve të qumështit;
4. Të sigurojë standarde të larta në lëmin e mbrojtjes së ambientit, kushteve sanitare dhe higjienës publike ku pëfshihen: inspektimi i cilësisë së ujit dhe metodat e hedhjes së mbeturinave;
5. Mbikëqyrë implementimin e Planit Zhvillimor të Komunës (PZHK), planeve zhvillimore urbane (PZHU), planeve rregulluese urbane (PRRU), kushtet e lokacionit dhe të ndërtimit, përkatësisht të rikonstruimit të objekteve industriale, të objekteve për prodhim dhe qarkullim dhe të mallrave, të ndërtesave banesore dhe ndërtesave tjera, të varrezave, objekteve për furnizim me ujë, objekteve të komunikacionit;
6. Të zbatojë inspektimin në lëmin e ndërtimit dhe rindërtimit, për të siguruar pajtueshmërinë me rregullat e ndërtimit dhe planifikimit me theks të posaçëm në ndërtimin ilegal;
7. Të sigurojë inspektimin në lëmin e shërbimeve komunale, me theks të veçantë në transportin publik, duke inspektuar shërbimet e autobusëve, lejet e taksive dhe objektet transportuese publike;
8. Ekzekuton vendimet, përcjell, evidenton dhe ndërmerr masa ligjore ndaj subjekteve-operatorëve që kryejnë veprimtari joligjore nga kompetenca e kësaj zyre;
9. Përgatitë aksione konkrete për eliminimin e të metave që paraqiten në raste konkrete në bashkëveprim me organet tjera kompetente si dhe bashkëvepron me subjektet shtetërore si policia, gjykata, prokuroria etj;
10. Të kryejë detyrat dhe përgjegjësitë në bashkëpunim të ngushtë me drejtoritë tjera të komunës;

Numri i të punësuarve është shtatë (7).

**Neni 49**

**Zyra për Barazi Gjinore dhe Njësiti për të Drejtat e Njeriut**

1. Koordinon dhe mbikëqyrë të gjitha aktivitetet që promovojnë barazinë gjinore në Komunë;
2. Kontribon në formulimin e planeve dhe të politikave brenda Komunës, që ndërlidhen me barazinë ligjore;
3. Monitoron rekrutimin e zyrtarëve publik në Komunë për të siguruar respektimin e të drejtës gjinore;
4. Mbanë statistikë-bazë të shënimeve dhe i analizon ato nga prespektiva gjinore;
5. Harton programe dhe projekte për të përmirësuar përfaqësimin gjinor në Shërbimin Civilë në Komunë, duke përfshirë avancimin e pozitës së gruas në struktura të larta të Shërbimit Civil;
6. Merr pjesë në hartimin e akteve të nxjerra nga Komuna, duke siguruar që aktet të jenë në pajtim me parimet themelore të të drejtave të njeriu, respektivisht të grave;
7. Bashkëpunon me të gjitha strukturat e nivelit lokal, për të promovuar, avancuar dhe mbrojtur të drejtat e grave;
8. Ndihmon dhe përkrah trajnimet e organizuara, që kanë për qëllim ngritjen e vetëdijes për avancimin e barazisë gjinore në Komunë;
9. Këshillon dhe udhëzon organet e Komunës, lidhur me çështjet gjinore dhe respektimin e të drejtave të grave;
10. Ndërmerr të gjitha masat e nevojshme lidhur me mbrojten dhe promovimin e të drejtave të njeriut në nivel komunal, së bashku me zyrtarët tjerë të rekrutuar përbrenda Komunës;
11. Monitoron përputhshmërinë e respektimit të standardeve për të drejtat e njeriut në fushën :mundësitë e barabarta, kundër diskriminit, barazia gjinore, të drejtat e fëmijëve, personat me aftësi të kufizuar, të drejtat e komuniteteve, përdorimin e gjuhëve dhe antitrafikimin me qenie njerëzore;
12. Këshillon për hartimin dhe monitorimin e zbatimit të politikave, rregulloreve dhe udhëzime të nxjerra nga Kuvendi i Komunës, konform standardeve për të drejtat e njeriut dhe legjislacioni vendor;
13. Monitoron aktivitetet e komunës dhe në të njëjtën kohë, këshillon Kryetarin e Komunës lidhur me çështjet e të drejtave të njeriut;
14. Harton dhe zhvillon planet e veprimit, indetifikon nevojat për ngritjen e kapaciteteve dhe planifikon buxhetin për zbatimin e aktiviteteve të NJDNJK-së;
15. Raporton  në baza mujore, tremujore dhe gjashtë mujore, sipas kërkesës së Kryetarit të Komunës;
16. Zbaton ligjet, planet dhe strategjitë e miratuara nga Qeveria dhe Kuvendi i Kosovës;
17. Bashkëpunon dhe koordinon me aktivitetet, strukturat e nivelit komunal dhe OJQ-të, në sferën e mbrojtjes dhe promovimin e të drejtave të njeriut;
18. Bashkëpunon, me qëllim të realizimit të realizimit të përgjegjësive, me institucionet dhe agjensitë, duke përfshirë edhe institucionin e Avokatit të Popullit në Kosovë;
19. Përfaqëson Komunën në takimet që kanë të bëjnë me çështje gjinore;
20. Bashkëpunon me zyrtaren/in për barazi gjinore në MPL dhe me Zyrën për Barazi Gjinore të Kosovës dhe me njësitet për të drejtat e njeriut;
21. Merr pjesë në koordinimin e OJQ-ve lokale dhe ndërkombëtare dhe punon drejt zhvilimit dhe avancimit të çështjeve gjinore;
22. Përgatitë raporte javore, mujore dhe vjetore mbi çështjet gjinore, e që janë në kompetencë të Komunës;

Numri i të punësuarëve është 1.

**Neni 50**

**Zyra për Integrime Evropiane**

Drejtoria e Integrimeve Evropiane do të jetë përgjegjëse për performancën e detyrave si në vijim:

1. Siguron realizimin (implementimin) e planit të veprimit për partneritet evropian për veprimet që ndërlidhen me komunë dhe raporton sipas kërkesave të ministrisë përkatëse;
2. Koordinon aktivitet e komunës të cilat janë të ndërlidhura me implementimin legjislacionit evropian;
3. Mbikëqyrë aktivitetet e drejtorive që burojnë nga IPA, si dhe dokumentet tjera strategjike të MPL-së dhe Qeverisë së Kosovës;
4. Mbikëqyrë hartimin e rregulloreve komunale për të siguruar se ato të jenë në përputhje me standartet evropiane;
5. Raporton rregullisht te Kryetari i Komunës për aktivitetet e drejtorive dhe në MIE;
6. Përgatit material të nevojshme për nevojat e Komunës për çështje qe lidhen me integrimet evropiane;
7. Hulumton programe të ndryshme të asistencës së BE-së që ofrojnë mbështetje për qeverisje dhe zhvillim lokal;
8. Ofron këshilla në lidhje me çështjet evropiane sipas nevojës në Komunë;
9. Bashkëpunon me Divizionin për Integrime Evropiane në MPL dhe në çështjet e përafrimit me legjislacionin e BE-së;

**Neni 51**

**Zyra e Teknologjisë Informative**

Zyra për teknologji informative është përgjegjëse për këto detyra:

1. Kujdesi për pajisjet e teknologjisë informative;
2. Kujdeset për servisimin e pajisjeve dhe mirëmbajtjen e tyre;
3. Ndihmon nëpunësit për hapjen dhe përdorimin e programeve kompjuterike;
4. Kujdesi për rrjetin qeveritar.
5. Menaxhimi i Incidenteve dhe Problemve Teknike në Infrastrukturën e TIK-ut;
6. Administrimi dhe Mirëmbajtja e Qendrës së të Dhënave;
7. Përgjegjës për administrim të aplikacioneve dhe data bazave është sherbimi i TI-ve për administrim të data bazave;
8. Zbatimin e politikave të sigurisë dhe standardet e TIK-ut;
9. Modifikimet në softuer dhe raportet e reja;
10. Kontrolli i versionit të softuerit me të cilin punojnë shfrytëzuesit;
11. Kontrolli i Log-ut të ngjarjeve në Server dhe raportimi për ngjarjet me rëndësi;
12. Kontrolli i SQL - bazës së shënimeve, vendit të lirë në disk, madhësisë së tabelave; fragmentimit, ekzekutimit të punëve automatike (SQL Jobs), perfromancedashboard-it;
13. Vërteton që të gjitha serverët janë duke funksionuar dhe që serveri ka qasje në rrjet;

Numri i të punësuarëve është një (1)

**Neni 52**

**Zyra e Informimit**

Zyra për informim do të jetë përgjegjëse veçanërisht për këto detyra:

1. Kujdeset për takimet e drejtpërdrejta të Kryetarit të Komunës, brenda dhe jashtë komunës;
2. Përcjell mbledhjet e Këshillit të Drejtorëve, të komiteteve dhe të Kuvendit të Komunës;
3. Koordinon ndërlidhjen me shtypin vendor dhe atë ndërkombëtar përkitazi me çështjet që kanë të bëjnë me veprimtarinë e Kryetarit të Komunës dhe të gjitha organeve tjera drejtorëve të drejtorive dhe zyrave të tjera;
4. Koordinon zhvillimin dhe zbatimin e fushave komunale për komunikimin me publikun;
5. Kujdeset për mirëmbajtjen dhe futjen e të dhënave në ueb-faqen zyrtare të komunës;
6. Ofron informacione dhe informata për politikat e zhvillimit të komunës;
7. Mbikëqyrë zbatimin e Strategjisë për komunikimin me qytetarë dhe administron Kodin e mirësjelljes të zyrtarëve për komunikim, për të mbajtur standard të larta etike për zyrtarët për komunikim;
8. Siguron transparencë dhe qasje publike për punen e drejtorëve të administratës Komunale, të instutucionëve arsimore dhe shëndetsore dhe të ndërrmarrjeve publike lokale duke i ofruar informata dhe dokumenta qytetarëve dhe mediave;
9. Informon publikun për vendimet e marrua nga ana e Kuvendit me anë të konferencave dhe lëshimit të komtesave për shtyp;
10. Mban mledhje me shtypin lokal dhe mediat eletrike, për çështje që i takojn organëve të Komunës;
11. Punon në nxerrjen e revistave mujore në nivel të komunës;
12. Siguron informacione mbrenda komunës dhe është në bashkëpunim të përhershëm me drejtoret e drejtorive dhe zyrtar publik të punësuar në drejtoritë e administratës komunale;
13. Organizon shoqërimin e përfaqësuesëve të mediave mbrenda Komunës dhe regjistron deklaratat e zyrtarëve komunal dhënë përfaqësuesëve të mediave;
14. Përgaditë fletëpalosje, buletin, broshura etj;
15. Seleksionon dhe arkivon shkrimet e gazetave që kanë të bëjnë me Komunën.

Numri i të punësuarëve është një (1)

**Neni 53**

**Zyra e Sekretarisë të Kuvendit**

1. Zyra e Kuvendit të Komunës është përgjegjëse veçanërisht për këto detyra:
2. Zyra e Kuvendit është organ profesional që kryen punë për Kuvendin e Komunës, i përgjigjet Kryetarit të Komunës dhe Kryesuesit të Kuvendit;
3. Ndihmon në mënyrë profesionale Kryetarin dhe Kryesuesin lidhur me çështjet profesionale juridike që shtrohen në Kuvend;
4. Pranon propozimet e rregulloreve, vendimeve dhe materialeve tjera për mbledhje të Kuvendit të Komunës;
5. Sipas thirrjes së Kryesuesit të Kuvendit e Organizon përgatitjen e mbledhjeve të Kuvendit, dërgimin e materialit të mbledhjes; Anëtarëve të Kuvendit, Kryetarit të Komunës dhe MPL;
6. Jep sugjerime në aspektin e zbatimit të ligjeve dhe rregullave pozitive, jep mendime lidhur me dispozitat ligjore, jep ndihmë profesionale anëtarëve të Kuvendit;
7. Përpilon tekstet e korrigjuara të miratuara në Kuvend; Rregulloret; Vendimet dhe Shkresa të tjera në emër të Kryesuesit të Kuvendit;
8. Të njëjtat punë i Organizon edhe për Komitetet e Kuvendit të Komunës;
9. Të gjitha çështjet që miratohen në seancat e Kuvendit të Komunës, pas nënshkrimit të Kryesuesit të Kuvendit, iu dërgohen Kryetarit të Komunës dhe organeve përkatëse të administratës për ekzekutim;
10. Dërgimin e akteve të miratuara në Kuvendin e Komunës, Ministrisë së Pushtetit Lokal, për shqyrtim të ligjshmërisë;
11. Mban procesverbalet e mbledhjeve të Kuvendit dhe e komiteteve, përpilon në formë të shkruar për distribuim;
12. Në bashkëpunim me Kryetarin dhe Kryesuesin e Kuvendit, përgatitë të gjitha informacionet lidhur me aktivitetin e Kuvendit të Komunës;
13. Kryen edhe punë tjera sipas përshkrimit paraprak dhe nevojës së asistimit në punë të Kuvendit.
14. Sipas kërkesave kryen shërbime ndihmëse dhe këshillëdhënëse lidhur me mbledhjet e komisioneve të Kuvendit, përfshirë edhe procedurat;
15. Dërgimin e Akteve të Kuvendit të Komunës zyrtarit për përkthim të dokumenteve.
16. Numri i të punësuarëve është një 1.

**KAPITULLI III**

**DISPOZITAT KALIMTARE DHE PËRFUNDIMTARE**

**Neni 54**

**Dispozitat përfundimtare**

1. Lëvizshmëria e personelit në pajtim me legjislacionin për shërbimin civil brenda institucionit është e lejuar, nëse konsiderohet e nevojshme për mbarëvajtjen e punës.

2. Rritja apo zvogëlimi i numrit të personelit në pajtim me ligjin vjetor të buxhetit nuk krijon nevojë për plotësim-ndryshimin e kësaj Rregulloreje, përpos në rastet kur krijohen dhe/apo shuhen strukturat organizative.

3. Në pajtim me paragrafin 2 të këtij neni, dispozitat e ligjit vjetor të buxhetit janë pjesë përbërëse e kësaj Rregulloreje.

4. Detyrat dhe përgjegjësitë e zyrtarëve publik, janë te përshkruara, në formularin e përshkrimit të detyrave të punës, bazuar në Rregulloren (QRK) numër 06/2024 për Klasifikimin e Vendeve të Punës në Shërbimin Civil dhe aktet tjera ligjore e nënligjore ne fuqi.

5. Pjesë e kësaj Rregulloreje është Shtojca 1- **Tabela e klasifikimit të pozitave të punës**, e cila përmban numrin e përgjithshëm të të gjithë të punësuarve në Komunën e Kaçanikut dhe numrin e veçantë në secilën njësi dhe Shtojca 2- është organogrami i Komunës

**Neni 55**

**Shfuqizimi**

Me hyrjen e kësaj Rregulloreje në fuqi, shfuqizohen Rregullorja 01Nr.104/01-1991/21 për Organizimin, koompetencat dhe përgjegjësitë e organeve të administrates komunale.

**Neni 64**

**Hyrja në fuqi**

Kjo rregullore hyn në fuqi 15 ditë pas regjistrimit në zyrën e protokollit në Ministrinë e Administrimit të Pushtetit Lokal dhe shtatë (7) ditë pas publikimit në ueb faqen e komunës së kaçanikut

**Kemal Murseli**

**\_\_\_\_\_\_\_\_\_\_\_\_\_\_\_**

**Kryesuesi i Kuvendit**

SHTOJCA NUMËR 1:

**Tabela e klasifikimit të pozitave të punës në Komunën e Kaçanikut**

ORGANOGRAMI I KOMUNËS SË KAÇANIKUT

|  |  |  |  |  |  |
| --- | --- | --- | --- | --- | --- |
| **Nr.** | **Struktura** | **Klasa**(*sipas ligjit për zyrtarët publikë*) | **Grupi**(*përgjithshëm ose i veçantë*) | **Klasa**(*sipas ligjit për pagat në sektorin publik*) | **Numri i zyrtarëve** |
|  | **KUVENDI I KOMUNËS/ ZYRA E KUVENDIT** |  |  |  | **Totali :27 +2** |
| * Kryesuesi i Kuvendit
* Anëtarët e Kuvendit
* Asistent administrativ i Kryesuesit
* Zyrtar i Lartë për çështjet e kuvendit të komunës
 | Kryesues i Kuvendit Komunal 2Anëtar i Kuvendit Komunal i Komunës 2Nëpunës i Kabinetit 1Profesional 1 | Funksionar PublikFunksionar PublikZyrtar i Kabinetit Grupi Ligjor |  | 12611 |
|  | **KABINETI I KRYETARIT** |  |  |  | **Totali:6** |
| * Kryetari i Komunës
* Nënkryetarët e Komunës
* Shefi i Kabinetit
* Këshilltar politik
* Zyrtar administraiv i Kryetarit
* Zyrtar administrativ i Nënkryetarit
* Zyrtar për logjistikë -Vozitës (shofer) i Kryetarit
 | Kryetar i Komunës 2Nënkryetar i Komunës 2Këshilltar Politik 1 (Shef Kabineti)Këshilltar politik 2Nëpunës i Kabineti Nëpunës i Kabineti Nëpunës i Kabineti  | Funksionar PublikFunksionar PublikZyrtar i KabinetitZyrtar i KabinetitZyrtar i KabinetitZyrtar i KabinetitZyrtar i Kabinetit |  | 1110111 |
|  | **NJËSIA PËR MENAXHIMIN E BURIMEVE NJERËZORE** |  |  |  | **Totali:3** |
| * Menaxheri i Burimeve Njerëzore
* Zyrtar i Lartë i Burimeve Njerëzore
* Zyrtar i Lartë i Burimeve Njerëzore dhe Paga
 | Drejtues i UlëtProfesional 1Profesional 1 | Grupi i Burimeve Njerëzore Grupi i Burimeve NjerëzoreGrupi i Burimeve Njerëzore |  | 111 |
|  | **ZYRA E PROKURIMIT** |  |  |  | **Totali:3** |
| * Udhëheqës i Prokurimit
* Zyrtar i Lartë i prokurimit
* Zyrtar i Prokurimit
 | Drejtues i UlëtProfesional 1Profesional 2 | Grupi i Prokurimit Publik Grupi i Prokurimit PublikGrupi i Prokurimit Publik |  | 111 |
|  | **ZYRA PËR KOMUNITETE DHE KTHIM** |  |  |  | **Totali:1** |
| * Udhëheqës i Sektorit për Komunitete dhe Kthim
 | Drejtues i Ulët | Grupi i shkencave shoqërore |  | 1 |
|  | **NJËSIA/ZYRA E AUDITIMIT TË BRENDSHËM** |  |  |  | **Totali:1** |
| * Udhëheqës i Njësisë të Auditimit të Brendshëm
 | Udhëheqës/e i/e Auditimit të Brendshëm | Grupi i Auditimit të Brendshëm |  | 1 |
|  | **ZYRA LIGJORE DHE PËRFAQËSIMIT** |  |  |  | **Totali: 4** |
| * Udhëheqës i Sektorit Ligjor dhe Përfaqësimit

 Zyrtar i Lartë Ligjor  | Drejtues i UlëtProfesional 1 | Grupi LigjorGrupi ligjor |  | 13 |
|  | **ZYRA E INSPEKTORATIT** |  |  |  | **Totali:7** |
| * Udhëheqës I sektorit të inspektoratit
* Inspektor I tregut
* Inspektor I shërbimeve publike
* Inspektor mjedisor( i mbrojtjes së mjedisit)
* Inspektor I komunikacionit
* Inspektor I përgjithshëm
* Inspektor I ndërtimit
 | Drejtues i UlëtProfesional 1Profesional 1Profesional 1Profesional 1Profesional 1Profesional 1 | Grupi i Administrimit të PërgjithshëmGrupi i shkencave shoqëroreGrupi i Administrimit të PërgjithshëmGrupi i përgjithshëm i mjedisit Grupi i inxhinierisë mekanikeGrupi i Administrimit të Përgjithshëm Grupi i inxhinierisë së ndërtimit |  | 1111111 |
|  | **NJESIA PËR TË DREJTA TË NJERIUT DHE BARAZI GJINORE** |  |  |  | **Totali:1** |
| * Udhëheqës i Sektorit për të Drejta të Njeriut dhe Barazi Gjinore
 | Drejtues i Ulët | Grupi i shkencave shoqërore |  | 1 |
|  | **ZYRA** **PËR INTEGRIME EVROPIANE** |  |  |  | **Totali:** |
| Udhëheqës i Sektorit për Integrim Evropian | Drejtues i Ulët | Grupi i shkencave shoqërore |  |  |
|  | **ZYRA E TEKNOLOGJISË INFORMATIVE** |  |  |  | **Totali:1** |
| **-**Udhëheqës i Zyrës për Teknologji Informative | Drejtues i Ulët | Grupi i teknologjisë Informative |  | 1 |
|  | **ZYRA PËR INFORMIM** |  |  |  | **Totali:1** |
| * Zyrtar i lartë për Informim
 | Profesional 1 |

|  |
| --- |
| Grupi i marrëdhënieve me publikun dhe informimin  |

 |  | 1 |
|  | **DREJTORIA E ADMINISTRATËS SË PËRGJITHSHME** |  |  |  | **Totali:24** |
| * DREJTOR I DREJTORISË
* **Sektori i puneve te perbashketa**

**-** Zyrtar për mallëra dhe shërbime**-** Zyrtar për Përkthime**- Zyrtar** për transport**Sektori I Gjendjes Civile**Udhëheqës i Sektorit për Gjendje Civile* Zyrtar për Gjendje Civile

**Qendra Për Shërbim Me Qytetar****-**Udhëheqës i qendrës për shërbim me qytetar-Zyrtar për shërbim me qytetar**Sektori I Arkivit Komunal**-Udhëheqës I sektorit të arkivitZyrtar për rregullimin e materialit arkivor**Njësia Teknike**-Koordinator I njësisë teknike Mirëmbajtës I objektit ---Pastrues  | Drejtor i Drejtorisë Komunale i Komunës 2Profesional 2Profesional 2Profesional 2Drejtues i UlëtProfesional 2Drejtues i UlëtProfesional 2Drejtues i UlëtProfesional 2Nëpunës teknik dhe mbështetës Nëpunës teknik dhe mbështetësNëpunës teknik dhe mbështetës | Funksionar Publik Grupi i ekonomisë Grupi i përkthimit dhe interpretimitGrupi i administrimit të përgjithshëmGrupi i shkencave shoqëroreGrupi i shkencave shoqëroreGrupi i administrimit të përgjithshëm Grupi i administrimit të përgjithshëmGrupi i Arkiv-DokumentacionitGrupi i Arkiv-Dokumentacionit |  | 1111191211113 |
|  | **DREJTORIA PËR SHËNDETËSI DHE MIRËQENIE SOCIALE** |  |  |  | **Totali:** |
| * DREJTOR I DREJTORISË
* **Sektori për punë administrative dhe ndihmë sociale**
* Koordinator për Shërbime Sociale
 | Drejtor i Drejtorisë Komunale i Komunës 2Drejtues i Ulët | Funksionar PublikGrupi i Përgjithshëm i Shërbimeve Sociale |  | 11 |
| **Qendra Kryesore E Mjekësisë Familjare** |  |  |  | **Totali:** |
| **Qendra për punë Sociale** |  |  |  | **Totali:8** |
| Udhëheqës i sektorit për i sektorit për asistencë sociale-Udhëheqës i sektorit për shërbime sociale-Zyrtar për Shërbime SocialeZyrtar për asistencë socale Zyrtar për Mirëqenie Sociale* Pastruese
 | Drejtues i UlëtDrejtues i UlëtProfesional 2Profesional 2Profesional 2Nëpunës teknik dhe mbështetës | Grupi i Përgjithshëm i Shërbimeve SocialeGrupi i Përgjithshëm i Shërbimeve SocialeGrupi i Përgjithshëm i Shërbimeve SocialeGrupi i Përgjithshëm i Shërbimeve SocialeGrupi i Përgjithshëm i Shërbimeve Sociale |  | 113111 |
|  | **DREJTORIA PËR ARSIM** |  |  |  | **Totali:** |
| * DREJTOR I DREJTORISË

**Sektori i arsimit**-Udhëheqës i sektorit për arsim-Zyrtar i Lartë për arsimin fillor**Sektori I Administratës Dhe Financave**- Udhëheqës i sektorit të buxhetit dhe financave Zyrtar i lartë për financaShofer | Drejtor i Drejtorisë Komunale i Komunës 2Drejtues i UlëtProfesional 1Drejtues i UlëtProfesional 1Nëpunës teknik dhe mbështetës | Funksionar PublikGrupi i ArsimitGrupi i ArsimitGrupi i buxhetit dhe financaveGrupi i buxhetit dhe financave |  | 11111 |
|  | **DREJTORIA PËR BUXHET DHE FINANCA** |  |  |  | **Totali:** |
| * DREJTOR I DREJTORISË

**Sektori për buxhet** -Udhëheqës i Sektorit të buxhetit-Udhëheqës i Sektorit të financave-Zyrtar i lartë për shpenzime- Zyrtar i lartë për financa**-** Zyrtar i lartë për identifikimin dhe vlerësimin e rreziqeve- Zyrtar i lartë i pasurisë* Zyrtar i lartë për Zotimin e Mjeteve Buxhetore

**Sektori i Tatimit në Pronë**Udhëheqës i Sektorit për Tatimin në Pronë* Zyrtar i Lartë i Tatimit në Pronë
* Zyrtar për tatimin në pronë
 | Drejtor i Drejtorisë Komunale i Komunës 2Drejtues i UlëtDrejtues i UlëtProfesional 1Profesional 1Profesional 1Profesional 1Profesional 1Drejtues i UlëtProfesional 1Profesional 2 | Funksionar PublikGrupi i buxhetit dhe financaveGrupi i buxhetit dhe financaveGrupi i buxhetit dhe financaveGrupi i buxhetit dhe financaveGrupi i Administrimit të PërgjithshëmGrupi i ekoomisëGrupi i buxhetit dhe financaveGrupi i Përgjithshëm i Tatim-Taksaveapo mbledhjes të të ardhuraveGrupi i Përgjithshëm i Tatim-Taksave apo mbledhjes të të ardhuraveGrupi i Përgjithshëm i Tatim-Taksave apo mbledhjes të të ardhurave |  | 11111111111 |
|  | **DREJTORIA E URBANIZMIT, KADASTRIT DHE MBROJTJES SË MJEDISIT** |  |  |  | **Totali:** |
| * DREJTOR I DREJTORISË

**Sektori i Urbanizmit dhe Planifikimit****-**Udhëheqës i Sektorit të Urbanizmit-Specialist për Ndërtimtari-Specialist për planifikim hapësinor-Specialist për arkitekturë**Sektori i Kadastrit dhe Gjeodezisë** Udhëheqës i Sektorit të Kadastrit- Zyrtar i lartë për çështje juridike kadastrale -Zyrtar për kadastër dhe gjeodezi - -Zyrtar për çështje pronësore**Sektori i Mbrojtjes së Mjedisit**- Specialiste e mjedisitZyrtar i lartë për menaxhimin e mbeturinave | Drejtor i Drejtorisë Komunale i Komunës 2Drejtues i UlëtSpecialistSpecialistSpecialistDrejtues i UlëtProfesional 1SpecialistProfesional 2SpecialistProfesional 1 | Funksionar PublikGrupi i Inxhinierisë së NdërtimitGrupi i Inxhinierisë së NdërtimitGrupi i planifikimit hapësinor Grupi i arkitektures Grupi i Gjeodezise Grupi LigjorGrupi i GjeodezisëGrupi ligjorGrupi i përgjithshëm i mjedisitGrupi i përgjithshëm i mjedisit |  | 10222112111 |
|  | **DREJTORIA E SHËRBIMEVE PUBLIKE DHE EMERGJENCËS** |  |  |  | **Totali:** |
| * DREJTOR I DREJTORISË

**Sektori i Shërbimeve Publike dhe Infrastrukturës****-** Udhëheqës i sektorit të shërbimeve publike Specialist për ndërtimtari-Specialist për arkitekturë- Specialist për hidroteknikë-Zyrtar për Shërbime publike-Pastrues i rrugëve të qytetit**Sektori i Emergjencave**-Zyrtar i lartë për emergjenca | Drejtor i Drejtorisë Komunale i Komunës 2Drejtues i UlëtSpecialist SpecialistSpecialist Profesional 2Nëpunës teknik dhe mbështetësProfesional 1 | Funksionar PublikGrupi i Administrimit të PërgjithshëmGrupi i Inxhinierisë së ndërtimitGrupi i arkitekturësGrupi i hidroteknikësGrupi i shkencave shoqëroreGrupi i Sigurisë Publike |  | 10221111 |
|  | **DREJTORIA E BUJQËSISË, ZHVILLIMIT RURAL DHE PYLLTARISË** |  |  |  | **Totali:3** |
| * DREJTOR I DREJTORISË

**Sektori i bujqësisë dhe zhvillimit rural**Udhëheqës i Sektorit për Bujqësi dhe Zhvillim Rural* Specialist për Bujqësi
* Zyrtar për Zhvillim rural
 | Drejtor i Drejtorisë Komunale i Komunës 2Drejtues i UlëtSpecialistProfesional 2 | Funksionar PublikGrupi i Bujqësisë, Pyjeve dhe TokësGrupi i Bujqësisë, Pyjeve dhe Tokës Grupi i Bujqësisë, Pyjeve dhe Tokës |  | 1111 |
|  | **DREJTORIA E KULTURËS, RINISË DHE SPORTIT** |  |  |  | **Totali:16** |
| * DREJTOR I DREJTORISË

**Sektori i Kulturës dhe rinisë**-Udhëheqës I sektorit për kulturë-Zyrtar për kulturë-Zyrtar për projekte zhvillimore- Zyrtar për trashëgimi**Shtëpia e Kulturës -**Drejtor i shtëpisë së kulturës –Bibliotekist -Koordinator i sektorit teknik - Shtëpiak –Punëtor teknik – Ndihmës punëtor **Sektori i Sportit**  Udhëheqës i sektorit të sportit**Palestra e Sporteve**-Mirëmbajtës i objekteve sportive -Punëtor teknik  | Drejtor i Drejtorisë Komunale i Komunës 2Drejtues i UlëtProfesional 2Profesional 2Profesional 2Drejtues i UlëtProfesional 2-Nëpunës i shërbimit publikNëpunës teknik dhe mbështetës 1Nëpunës teknik dhe mbështetësNëpunës teknik dhe mbështetësDrejtues i UlëtNëpunës teknik dhe mbështetësNëpunës teknik dhe mbështetës | Funksionar PublikGrupi i shkencave shoqëroreGrupi i shkencave shoqëroreGrupi i EkonomisëGrupi i përgjithshëm i trshëgimisë kulturoreGrupi i shkencave shoqëroreGrupi i Administrimit të Përgjithshëm |  | 11110121111122 |
|  | **DREJTORIA E ZHVILLIMIT EKONOMIK DHE TURIZMIT** |  |  |  | **Totali:3** |
| * DREJTOR I DREJTORISË

Udhëheqës i Sektorit për zhvillim ekonomik dhe turizëm-Zyrtar për zhvillimn ekonomik lokal dhe turizëmZyrtar për Regjistrimin e Bizneseve | Drejtor i Drejtorisë Komunale i Komunës 2Drejtues i UlëtProfesional 2Profesional 2 | Funksionar PublikGrupi i EkonomisëGrupi i Administrimit të Përgjithshëm |  | 1011 |
|  |  |  |  |  |  |

****